open-index/open-wikipedia-markdown huggingface dataset:
കടൽത്തെങ്ങ്

[right|thumb|200px|കടൽത്തെങ്ങ്, [ശ്രീലങ്ക|ശ്രീലങ്കയിലെ ബൊട്ടാണിക്കൽ ഉദ്യാനത്തിൽ നിന്നും]]
right|thumb|
സേഷെൽസിലെ രണ്ടു ദ്വീപുകളിൽ മാത്രം കണ്ടുവരുന്ന ഒരു പനയാണ്‌ **കടൽത്തെങ്ങ്** (sea coconut) അഥവാ **കൊക്കോ ഡി മെർ** എന്നറിയപ്പെടുന്നത്. (മറ്റു പേരുകൾ: *കൊക്കോദ് മെർ, കോക്കോ ഡി മെർ*). **ലോഡോയ്സീ മാൽദിവിക** (Lodoicea maldivica) എന്നാണ് ഇതിന്റെ ശാസ്ത്രനാമം (ഇതിന്റെ ഉൽഭവം മാലദ്വീപുകളിലാണ് എന്ന തെറ്റിദ്ധാരണയിൽ നിന്നാണ്‌ ഈ പേര്‌ വന്നത്).

ലോകത്തെ ഏറ്റവും വലിയ സസ്യവിത്തായ ഇതിന്റെ തേങ്ങക്ക് 20 കിലോഗ്രാം വരെ ഭാരമുണ്ടാകും. കുറഞ്ഞത് ഇരുന്നൂറു വർഷമെങ്കിലും ഈ വൃക്ഷത്തിന്‌ ആയുസ്സുണ്ട്. 800 വർഷം വരെ ഈ വൃക്ഷം നിലനിൽക്കുമെന്നും വാദങ്ങളുണ്ട്. 4000-ത്തോളം കടൽത്തെങ്ങുകൾ മാത്രമാണ്‌ ഇന്ന് ഭൂമിയിലുള്ളത്. ഇവയിൽ കൂടുതലും പ്രസ്ലിൻ ദ്വീപിലെ വല്ലീ ഡെ മയ് ദേശീയോദ്യാനത്തിലാണ്‌. ഇതിന്റെ തേങ്ങകളുടെ കയറ്റുമതി കർശനനിയന്ത്രണത്തിന്‌ വിധേയമാണ്‌. അക്രാരിത്തെങ്ങ് എന്നും പേരുണ്ട്.

## ചരിത്രം
ആഫ്രിക്കൻ തീരങ്ങളിലെ കടലിൽ നിന്ന് ഇതിന്റെ തേങ്ങ കണ്ട നാവികരാണ്‌ ഇതിനെ കടൽത്തേങ്ങ (കൊക്കോ ഡെ മെർ) എന്നു വിളിച്ചത്. 1769ൽ ഫ്രഞ്ച് സാഹസികൻ ഡീൻ ഡ്യൂച്ചമിൻ പ്രസ്‌ലിൻ‌ ദ്വീപിലെത്തി കൊകോ ഡിമെർ മരങ്ങൾ കണ്ടെത്തുകയും തന്റെ കപ്പലിൽ ഒട്ടേറെ കായകൾ നിറച്ചു വിൽക്കുകയും ചെയ്തു.

## അവലംബം

*http://www.catalogueoflife.org/col/details/species/id/9704752

വർഗ്ഗം:ഒറ്റത്തടി വൃക്ഷങ്ങൾ
വർഗ്ഗം:തെങ്ങ്
വർഗ്ഗം:പനകൾ
വർഗ്ഗം:സെയ്ഷൽസിലെ ചെടികൾ
രാഗം

വ്യക്തവും സുനിശ്ചിതവും ആയ സ്വരസ്ഥാനങ്ങളിലൂടെ ഉള്ള ശബ്ദ സഞ്ചാരം കൊണ്ട് ഉണ്ടാവുന്ന സംഗീതം ആണ് **രാഗം**. അതായത് ചിട്ടയായി ക്രമീകരിച്ചിട്ടുള്ള സ്വരസ്ഥാനങ്ങളിലൂടെ ശബ്ദം കടന്നുപോവുമ്പോൾ വളരെ വ്യക്തമായ ഒരു ഈണം. 

ഇത് ആര് നിർവചിച്ചു എന്ന് നിശ്ചയമില്ല. ശ്രുതിയുടെ പിറകെ തുടർന്നുവരുന്നതും കർണ്ണങ്ങൾക്ക് ഇമ്പവും ആയതും ശ്രോതാവിന്റെ മനസ്സിനെ രജ്ഞിപ്പിക്കുന്നതുമായ നാദമാണ് രാഗം എന്ന് ശാർങ്ങദേവൻ പറയുന്നു.  മറ്റ് ശ്രുതികളുടെ അകമ്പടിയൊന്നും കൂടാതെ ഒറ്റയ്ക്കു കേൾക്കുമ്പോൾത്തന്നെ ചെവിക്ക് ഇമ്പം നൽകുന്ന ശ്രുതികളാണു രാഗം എന്നു എ.കെ. രവീന്ദ്രനാഥ് രാഗത്തെ നിർവചിച്ചിട്ടുണ്ട് . 

ആദ്യകാലങ്ങളിൽ ജാതി എന്ന പദമാണ് രാഗത്തെ വിശേഷിപ്പിക്കാൻ ഉപയോഗിച്ചിരുന്നത്. കാലക്രമേണ ജാതി എന്ന പദം രാഗത്തിന് വഴിമാറി. എന്നാൽ ഈ മാറ്റം നടന്നത് ഏതുകാലത്താണെന്ന് നിശ്ചയമില്ല. ഭരതമുനിയുടെ നാട്യശാസ്ത്രത്തിൽ രാഗം എന്ന പദം ഉപയോഗിച്ചുകാണുന്നില്ല.ആയതിനാൽ നാട്യശാസ്ത്രരചനക്ക് ശേഷമാണ് ഈ മാറ്റം നടന്നതെന്ന് ഊഹിക്കാം. സൗന്ദര്യലഹരിയിൽ ശങ്കരാചാര്യർ ഇന്നത്തെ അർത്ഥത്തിൽ രാഗം എന്ന പദം ഉപയോഗിക്കുന്നുണ്ടത്രേ

*നാദേതി വേദം സാമവേദം ഇതി സംഗീതം* എന്നതാണ് ഭാരതീയ ശാസ്ത്രീയസംഗീതത്തെ കുറിച്ചുള്ള പൊതുസങ്കല്പം. ഏത് സംഗീതത്തിന്റേയും പ്രധാനഘടകം ശബ്ദം ആണ്. ഈ ശബ്ദത്തെ ലയാനുസാരിയായി ക്രമീകരിച്ചാൽ സംഗീതം ഉണ്ടാവുന്നു.ഭാരതീയ വേദപ്രാമാണികഗ്രന്ഥങ്ങളിലെ ആദ്യശബ്ദമായി കണക്കാക്കുന്നത് *ഓംകാരശബ്ദത്തേയാണ്*. സംഗീതത്തിൽ എതൊരു ശബ്ദത്തേയും പുറപ്പെടുവിക്കാൻ 7 ശബ്ദങ്ങൾക്ക് സാധിക്കുന്നു.ഈ 7 സ്വരങ്ങളെ സപ്തസ്വരങ്ങൾ എന്ന് വിശേഷിപ്പിക്കുന്നു. ഭാരതീയ സംഗീതത്തിന്റെ അടിസ്ഥാനമായി കണക്കാക്കുന്നത് ഈ സപ്തസ്വരങ്ങളേയാണ്.

കർണാടകസംഗീതത്തിൽ സ, പ ഇവയൊഴിച്ചുള്ള സ്വരങ്ങൾക്ക് ശ്രുതിഭേദങ്ങൾ ഉണ്ട്. മ എന്ന സ്വരത്തിന് രണ്ട് ഭേദങ്ങൾ, രി,ഗ,ധ,നി ഇവക്ക് 3 ഭേദങ്ങൾ എന്നിങ്ങനെ ഉണ്ട്. ഇപ്രകാരം ആകെ 16 ശ്രുതികൾ ഉണ്ട്. എന്നാൽ ഈ ഭേദങ്ങൾക്ക് 4 പകർപ്പുകൾ ഉണ്ട് (ഉദാഹരണത്തിന്‌ ഷഡ്ശ്രുതിഋഷഭം എന്ന ഋഷഭത്തിന്റെ ഭേദവും, സാധാരണഗാന്ധാരം എന്ന ഗാന്ധാരത്തിന്റെ ഭേദവും ഒരേ ശ്രുതി തന്നെയാണ്‌) എന്നതിനാൽ 16-4=12 സ്വരങ്ങളാണ് ഉള്ളത്. ആയതിനാൽ രാഗം12 സ്വരങ്ങളെ അഥവാ ശ്രുതികളെ അടിസ്ഥാനമാക്കിയാണെന്ന് കാണാം.
## അവലംബം

* http://members.tripod.com/RKSanka/music/vissa.html

വർഗ്ഗം:സംഗീതം
വർഗ്ഗം:രാഗങ്ങൾ
സാൽസ (നൃത്തം)

thumb|right|250px|Colombian Salsa dancers.
കരീബിയൻ രാജ്യങ്ങൾ, തെക്കൻ-വടക്കൻ അമേരിക്കകൾ എന്നിവിടങ്ങളിൽ പൊതുവായും, ക്യൂബ, പ്യൂർട്ടൊറിക്കോ എന്നീ രാജ്യങ്ങളിൽ പ്രത്യേകിച്ചും പ്രസിദ്ധമായ തികച്ചും അനൗപചാരികമായ ഒരു നൃത്തരൂപമാണ്‌ **സാൽസ**. മാംബോ,ഡാൻസ്യോൺ, ഗുവാഗുവാങ്കോ, ക്യൂബൻ സൺ, മറ്റു ക്യൂബൻ നൃത്തരൂപങ്ങൾ എന്നിവയുടെ മിശ്രിതരൂപമായാണ്‌ സാൽസ ഉടലെടുത്തത്. ആഫ്രിക്കൻ നൃത്ത, സംഗീതരൂപങ്ങളുടെ ശക്തമായ സ്വാധീനം സാൽസയിൽ പ്രകടമായി കാണാം. പൊതുവേ ജോടിയായാണ്‌ സാൽസ അവതരിപ്പിക്കാറുള്ളതെങ്കിലും സംഘം ചേർന്നും, മൽസരയിനമായും ഇത് അവതരിപ്പിക്കാറുണ്ട്. 1960 കളുടെ അവസാനത്തിലും 1970 കളുടെ തുടക്കത്തിലും ന്യൂയോർക്കിൽ താമസിക്കുന്ന പ്യൂർട്ടോ റിക്കക്കാരും ക്യൂബക്കാരുമാണ് ഇത് പ്രാഥമികമായി വികസിപ്പിച്ചെടുത്തത്. 

## പേരിനു പിന്നിൽ

അമേരിക്കൻ സ്പാനിഷിൽ *സാൽസ* എന്ന വാക്കുകൊണ്ട് അർത്ഥമാക്കുന്നത് *മസാലയും പച്ചക്കറികളും ചേർത്ത സോസി*നേയാണ്‌. ശൃംഗാരച്ചുവയുള്ള ചുവടുകളും പലതരം നൃത്തരൂപങ്ങളുടെ മിശ്രണവുമാവണം ഈ നൃത്തരൂപത്തിന്‌ ഈ പേരു വരാൻ കാരണം.

വർഗ്ഗം:നൃത്തങ്ങൾ
ഖൈബർ ചുരം

പാകിസ്താനെയും അഫ്ഗാനിസ്ഥാനെയും ബന്ധിപ്പിക്കുന്ന ചുരമാണ് **ഖൈബർ ചുരം** (ഉർദ്ദു: : درہ خیبر)  (ഉയരം:&nbsp;മീ&nbsp;,&nbsp;&nbsp;അടി).

ചരിത്രത്തിലുടനീളം ഖൈബർ ചുരം മദ്ധ്യേഷ്യയും തെക്കേ ഏഷ്യയുമായുള്ള ഒരു പ്രധാന വാണിജ്യ പാതയും ഒരു തന്ത്രപ്രധാന സൈനിക സ്ഥാനവും ആയിരുന്നു. ഹിന്ദു കുഷ് പർവ്വത നിരകളുടെ കിഴക്കേ അറ്റത്തെ ഭാഗമായ സഫേദ് കോഹ് മലകളുടെ വടക്കുകിഴക്കേ ഭാഗത്തുകൂടിയാണ് ഖൈബർ ചുരം മുറിച്ചുകടക്കുന്നത്. ഖൈബർ ചുരത്തിലെ ഏറ്റവും ഉയർന്ന ഭാഗം പാകിസ്താന് 5 കിലോമീറ്റർ ഉള്ളിൽ ലണ്ടി കോട്ടാൽ എന്ന സ്ഥലത്താണ്. 

മുഗൾ സാമ്രാജ്യത്തിലെ അക്‌ബർ ചക്രവർത്തിയുടെ കാലത്താണ് ഖൈബർ ചുരം വാഹനഗതാഗതയോഗ്യമാക്കിയത്.

## ചിത്രങ്ങൾ

പ്രമാണം:Mountain passes of Afghanistan.png|അഫ്ഗാനിസ്ഥാനിലെ ചുരങ്ങൾ
പ്രമാണം:Liebigbild-Bala Hissar and Khaiber Pass.jpg|1910-ലെ ഒരു പരസ്യ കാർഡ്, ഖൈബർ ചുരത്തെ ചിത്രീകരിക്കുന്നു
പ്രമാണം:Khyber Pass Area Map.jpg|പ്രദേശത്തിന്റെ ഭൂപടം

## അവലംബം

വർഗ്ഗം:പാകിസ്താനിലെ ചുരങ്ങൾ
വർഗ്ഗം:അഫ്ഗാനിസ്ഥാനിലെ ചുരങ്ങൾ
വർഗ്ഗം:ഹിന്ദു കുഷ്
വർഗ്ഗം:പാകിസ്താനി അതിർത്തി പോസ്റ്റുകൾ
വർഗ്ഗം:ചുരങ്ങൾ
കുഴിയാന

തുമ്പികളെ പോലെയുള്ള ഷഡ്പദങ്ങളായ ആന്റ്ലയണിന്റെ (Antlion) ലാർവയാണ്‌ **കുഴിയാന**. പൂഴിമണലിലും നനവില്ലാത്ത പൊടിമണ്ണിലും കോൺ (ചോർപ്പ്) ആകൃതിയിൽ കുഴികളുണ്ടാക്കി അതിലൊളിച്ചിരുന്ന് ഇരപിടിക്കുന്ന ഏതാണ്ട് അര സെ.മീ (0.5 cm) വലിപ്പമുള്ള ഒരു ചെറു ജീവിയാണ് കുഴിയാന.

## ഇരകളെ വീഴ്ത്തുന്ന കുഴി

നേരിട്ട് സൂര്യപ്രകാശം പതിക്കാത്ത തണുത്ത ഇടങ്ങളിലാണ് കുഴിയാനയുടെ കുഴികൾ കണ്ടുവരുന്നത്. കുഴിയാനക്കുഴിയുടെ മുകളിലത്തെ വ്യാസം ഏകദേശം ഒരു ഇഞ്ച് ഉണ്ടാവും. ചോർപ്പാകൃതിയിലുള്ള  കുഴിയുടെ ഒത്ത നടുവിൽ മണലിൽ പൂണ്ട് പതിയിരിക്കുന്ന കുഴിയാന, കുഴിയിൽ വീഴുന്ന ചെറു ജീവികളെ ആഹാരമാക്കുന്നു. ചെറുജീവികൾ പൊടിമണലിൽ തീർത്ത കുഴിയാനക്കുഴിയുടെ വക്കിലെത്തുമ്പോൾ മണൽ ഇടിയുന്നതിനാൽ അവ കുഴിയുടെ നടുവിലേക്ക് വീഴുന്നു. ഇര കുഴിയുടെ മുകളിലെത്തുമ്പോൾ കുഴിയാന മണൽ തെറിപ്പിച്ച് അതിനെ കുഴിയിലേക്ക് തള്ളീയിടാനും ശ്രമിക്കാറുണ്ട്. തിരികെ കയറുവാൻ‍ ശ്രമിക്കുമ്പോൾ വീണ്ടും മണൽ ഇടിയുന്നതിനാൽ പരാജയപ്പെടുകയും മണലിൽ നിന്ന് പുറത്ത് വരുന്ന കുഴിയാനയുടെ ആഹാരമാകുകയും ചെയ്യുന്നു. കുഴിയുടെ ചരിവും ഇടിവും കൊണ്ട് രക്ഷപ്പെടാൻ കഴിയാത്ത ഇരയെ കുഴിയാന അതിൻറെ മുൻഭാഗത്തുള്ള ബലിഷ്ട്ടമായ കൊമ്പുകൾ കൊണ്ട് മുറുക്കിപിടിക്കുകയും, ഇരയുടെ ശരീരഭാഗങ്ങൾ ദ്രവിപ്പിക്കാൻ കഴിയുമാറുള്ള വിഷം കുത്തിവെക്കുകയും ചെയ്യുന്നു.   

## ശരീരഘടന
ഉരുണ്ട ശരീരവും, ഉറുമ്പിനു സമാനമായ തലയുമുള്ള കുഴിയാന പിറകോട്ടും മുന്നോട്ടും സഞ്ചരിക്കും

കുട്ടികൾ കുഴിയാനകളെ കണ്ടെത്തി പിടിക്കാറുണ്ട്. കുഴിയിലെ മണൽ നീക്കുമ്പോൾ കുഴിയാന അടിയിലേക്ക് വീണ്ടും തുരന്നിറങ്ങി രക്ഷപെടാൻ ശ്രമിക്കുന്നതായി കാണാവുന്നതാണ്‌.

## ചിത്രശാല

പ്രമാണം:Kuzhiyana1.JPG|കുഴിയാനക്കുഴി
പ്രമാണം:കുഴിയാനക്കുഴി.JPG|കുഴിയാനക്കോളനി
പ്രമാണം:Antlion - കുഴിയാന.jpg|The damselfly-like adult Antlion hiding
പ്രമാണം:Antlion - കുഴിയാന wiki amjith ps.jpg|The damselfly-like adult Antlion
പ്രമാണം:Distoleon tetragrammicus01.jpg|തുമ്പി
പ്രമാണം:Myrmeleontidae at Kadavoor.jpg


## അവലംബം
ചെമ്പകശ്ശേരി

ചെമ്പകശ്ശേരി രാജ്യമായി അറിയപ്പെട്ടിരുന്നത് ഇന്നത്തെ അമ്പലപ്പുഴയാണ്‌.അമ്പലപ്പുഴ, പുറക്കാട്, കുട്ടനാട് എന്നീ പ്രദേശങ്ങൾ ചേർന്നതായിരുന്നു ചെമ്പകശ്ശേരി. ചെമ്പകശ്ശേരി ഭരിച്ചിരുന്നത് ദേവനാരായണന്മാർ എന്ന് അറിയപ്പെട്ടിരുന്ന ബ്രാഹ്മണ രാജാക്കന്മാരായിരുന്നു.വില്വമംഗലം സ്വാമിയാർ,കുഞ്ചൻ നമ്പ്യാർ എന്നിവർ അക്കാലത്ത് അമ്പലപ്പുഴയിൽ താമസിച്ചിരുന്നതായി ചരിത്രം പറയുന്നു . ദേവനാരായണന്മാരുടെ ഭരണകാലം ചെമ്പകശ്ശേരിയുടെ സുവർണ്ണകാലമായി ചരിത്രകാരന്മാർ രേഖപ്പെടുത്തിയിട്ടുണ്ട്. കല, സംഗീതം, സാഹിത്യം, സംസ്ക്കാരം, മുതലായവയ്ക്ക് അവർ നൽ‍കിയ സംഭാവനകൾ നിസ്തുലമാണ്.  മാർത്താണ്ഡവർമ്മ പിന്നീട് ചെമ്പകശ്ശേരി തിരുവിതാംകൂറിനോട് കൂട്ടിച്ചേർത്തു.

വിഭാഗം:കേരളചരിത്രം
ഐ വർക്ക്

ആപ്പിൾ തയ്യാറാക്കിയ ഓഫീസ് സ്യൂട്ടാണ് **ഐ വർക്ക്**. അതിന്റെ മാക്ഒഎസ് (macOS), ഐഒഎസ് മുതലായ ഓപ്പറേറ്റിംഗ് സിസ്റ്റങ്ങൾ, കൂടാതെ ഐക്ലൗഡ് വെബ്സൈറ്റ് വഴി ക്രോസ്-പ്ലാറ്റ്ഫോം ലഭ്യമാണ്.

വേഡ് പ്രോസ്സസറും ഡെസ്ക്ടോപ്പ് പബ്ലിഷിങ്ങ് ആപ്ലിക്കേഷനുമായ പേജസ്,പ്രസന്റേഷൻ ആപ്ലിക്കേഷനായ കീനോട്ട്, സ്പ്രെഡ്ഷീറ്റ് ആപ്ലിക്കേഷനായ  നമ്പേഴ്സ്സ് എന്നിവയാണ് ഈ ഓഫീസ് സ്യൂട്ടിലുള്ള ആപ്ലിക്കേഷനുകൾ.മാക്ഒഎസിന്റെ വിപുലമായ ഫോണ്ട് ലൈബ്രറി, ഇന്റഗ്രേറ്റഡ് സ്പെല്ലിംഗ് ചെക്കർ, അത്യാധുനിക ഗ്രാഫിക്സ് എപിഐകൾ, അതിന്റെ ആപ്പിൾസ്ക്രിപ്റ്റ് (AppleScript) ഓട്ടോമേഷൻ ഫ്രെയിംവർക്ക് എന്നിവ ഉപയോഗിച്ച് ആകർഷകമായ ഡോക്യുമെന്റുകളും സ്‌പ്രെഡ്‌ഷീറ്റുകളും എളുപ്പത്തിൽ സൃഷ്‌ടിക്കാൻ മാക് ഉപയോക്താക്കളെ അനുവദിക്കുക എന്നതാണ് ഐവർക്ക് സൃഷ്‌ടിക്കുന്നതിൽ ആപ്പിളിന്റെ ഡിസൈൻ ലക്ഷ്യങ്ങൾ.

ഐ ലൈഫ് എല്ലാ മാക്കിനുമൊപ്പം ലഭ്യമാണ്. എന്നാൽ ഐ വർക്ക് പ്രത്യേകമായാണ് കിട്ടുന്നത്. 30 ദിവസ ട്രയൽ പതിപ്പ് എല്ലാ പുതിയ മാക്കിനുമൊപ്പം ലഭ്യമാണ്.

## പേജസ്

ഐ വർക്കിലുള്ള വേഡ് പ്രോസ്സസസിങ്ങ് സോഫ്റ്റവെയറാണ് പേജസ്.
താഴെപ്പറയുന്ന് ഫയൽ ഫോർമാറ്റുകളിൽ ഉപയോക്താക്കൾ ഫയലുകൾ സേവ് ചെയ്യാവുന്നതാണ്.
*പേജസ് ഡോക്യുമെൻറ് (.pages)
*മൈക്രോസോഫ്റ്റ് വേഡ് files (.doc)
*പോർട്ടബിൾ ഡോക്യുമെൻറ് ഫോർമാറ്റ് files (.pdf)
*വെബ് പേജ് (.html) (removed in iWork '08)
*റിച്ച് ടെക്സ്റ്റ് ഫോർമാറ്റ് (.rtf)
*പ്ലെയിൻ ടെക്സ്റ്റ് ഫോർമാറ്റ് (.txt)

## കീനോട്ട്
ഐ വർക്കിലുള്ള പ്രസൻറേഷൻ സോഫ്റ്റവെയറാണ് കീനോട്ട്

## നമ്പേഴ്സ്സ്
ഐ വർക്കിലുള്ള സ്പ്രെഡ്ഷീറ്റ് ആപ്ലിക്കേഷനാണ് നമ്പേഴ്സ്സ്.

## ഇതും കാണുക
* List of office suites
* Comparison of office suites
* Office Open XML software
* iCloud

## അവലംബം

## ബാഹ്യ ലിങ്കുകൾ
* iWork web site
* Template Site for iWork Numbers 
* Source of Themes for Keynote users 

വിഭാഗം:ഓഫീസ് സോഫ്റ്റ്‌വെയർ
വർഗ്ഗം:ആപ്പിൾ സോഫ്റ്റ്‌വെയർ
വടകര നിയമസഭാമണ്ഡലം

കോഴിക്കോട് ജില്ലയിലെ വടകര നഗരസഭയും ചോറോട്, ഏറാമല, ഒഞ്ചിയം, അഴിയൂർ എന്നീ ഗ്രാമപഞ്ചായത്തുകളും ഉൾപ്പെടുന്നതാണ്‌ **വടകര നിയമസഭാമണ്ഡലം**. .
{ "type": "ExternalData",  "service": "geoshape",  "ids": "Q13114484,Q99825450,Q16135476,Q16136150,Q5105199"}\
## 2008-ലെ നിയമസഭാ പുനർനിർണ്ണയത്തിനു മുൻപ്
കോഴിക്കോട് ജില്ലയിലെ വടകര നഗരസഭയും ചോറോട്, വില്ല്യാപ്പള്ളി, ഏറാമല, ഒഞ്ചിയം, അഴിയൂർ എന്നീ ഗ്രാമപഞ്ചായത്തുകളും ഉൾപ്പെടുന്നതായിരുന്നു വടകര നിയമസഭാമണ്ഡലം. .

## പ്രതിനിധികൾ

*2011 മുതൽ സി.കെ. നാണു

*2006 - 2011 എം.കെ. പ്രേംനാഥ് - ജനതാ ദൾ (എസ്.). 

*2001 - 2006 സി.കെ. നാണു 

*1996 - 2001 സി.കെ. നാണു 

*1991 കെ. ചന്ദ്രശേഖരൻ 

*1987 കെ. ചന്ദ്രശേഖരൻ 

*1982 കെ. ചന്ദ്രശേഖരൻ 

*1980 കെ. ചന്ദ്രശേഖരൻ 

*1977 കെ. ചന്ദ്രശേഖരൻ 

*1970 എം. കൃഷ്ണൻ 

*1967 എം. കൃഷ്ണൻ 

*1960 എം. കൃഷ്ണൻ 

*1957 എം.കെ. കേളു 

## തിരഞ്ഞെടുപ്പുഫലങ്ങൾ
### 2006 മുതൽ

### 1977 മുതൽ 2001 വരെ
1977 മുതലുള്ള തിരഞ്ഞെടുപ്പുഫലങ്ങൾ. 

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം


വിഭാഗം:കേരളത്തിലെ നിയമസഭാമണ്ഡലങ്ങൾ

വർഗ്ഗം:കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
കേബിൾ മോഡം

കേബിൾ ടെലിവിഷൻ ശൃംഖലയിലൂടെ ബ്രോഡ്ബാൻഡ് ഇന്റർനെറ്റ് ആക്സ്സസ് പ്രദാനം ചെയ്യാൻ ഉപയോഗിക്കുന്ന മോഡമാണ് **കേബിൾ മോഡം**. കേബിൾ ഇന്റർനെറ്റ് ഉപയോഗിക്കന്നതിന്‌ കേബിൾ മോഡം ആവശ്യമാണ്‌. ഒരു ഹൈബ്രിഡ് ഫൈബർ-കോക്സിയൽ (HFC), റേഡിയോ ഫ്രീക്വൻസി ഓവർ ഗ്ലാസ് (RFoG), കോക്‌സിയൽ കേബിൾ ഇൻഫ്രാസ്ട്രക്ചർ എന്നിവയിൽ റേഡിയോ ഫ്രീക്വൻസി ചാനലുകൾ വഴി രണ്ട് ദിശയിലേക്കുള്ള ഡാറ്റ ആശയവിനിമയം നൽകുന്ന നെറ്റ്‌വർക്ക് ബ്രിഡ്ജ് ടൈപ്പാണിത്. എച്ച്എഫ്സി(HFC), ആർഎഫ്ഒജി(RFoG) നെറ്റ്‌വർക്കിന്റെ ഉയർന്ന ബാൻഡ്‌വിഡ്ത്ത് പ്രയോജനപ്പെടുത്തി കേബിൾ ഇന്റർനെറ്റ് രൂപത്തിൽ ബ്രോഡ്‌ബാൻഡ് ഇന്റർനെറ്റ് ആക്‌സസ് നൽകാനാണ് കേബിൾ മോഡങ്ങൾ പ്രധാനമായും ഉപയോഗിക്കുന്നത്. അമേരിക്ക, ഏഷ്യ, ഓസ്‌ട്രേലിയ, യൂറോപ്പ് എന്നിവിടങ്ങളിലാണ് ഇവ സാധാരണയായി വിന്യസിക്കപ്പെട്ടിരിക്കുന്നത്.
## ചരിത്രം
### എംഐടിആർഇ(MITRE) കേബിൾനെറ്റ്
ഇന്റർനെറ്റ് പരീക്ഷണ കുറിപ്പ് (IEN) 96 (1979) ആദ്യകാല ആർഎഫ്(RF) കേബിൾ മോഡം സിസ്റ്റത്തെക്കുറിച്ച് വിവരിക്കുന്നു. ഐഇഎൻ(IEN) 96-ന്റെ 2, 3 പേജുകളിൽ നിന്ന്:
കേബിൾ-ബസ് സിസ്റ്റം
എംഐടിആർഇ/ബെഡ്ഫോർഡ്(MITRE/Bedford)-ൽ വികസിപ്പിച്ച സാങ്കേതികവിദ്യയെ അടിസ്ഥാനമാക്കിയുള്ളതാണ് എംഐടിആർഇ/വാഷിങ്ടൺ കേബിൾനെറ്റ്(MITRE/Washington Cablenet) സിസ്റ്റം. സമാനമായ കേബിൾ-ബസ് സംവിധാനങ്ങൾ നിരവധി സർക്കാർ സൈറ്റുകളിൽ പ്രവർത്തിക്കുന്നുണ്ട്, ഉദാ. വാൾട്ടർ റീഡ് ആർമി ഹോസ്പിറ്റൽ, നാസ ജോൺസൺ സ്‌പേസ് സെന്റർ, എന്നാൽ ഇവയെല്ലാം ഒറ്റപ്പെട്ടതും പ്രാദേശികമായി മാത്രമുള്ളതുമായ നെറ്റ്‌വർക്കുകളാണ്.

## കേബിൾ മോഡം ഉത്പാദകർ
* ലിങ്ക്സിസ്
* മോട്ടോറോള
* നെറ്റ്ഗിയർ
* സയൻറിഫിക് അറ്റ്ലാൻറ
* Terayon
* Thomson
* തോഷിബ

## ഇതും കൂടി നോക്കൂ
* കേബിൾ ഇന്റർനെറ്റ്
* കേബിൾ മോഡം ടെർമിനേഷൻ സിസ്റ്റം
* DOCSIS
* അൺകാപ്പിങ്ങ്
* Hybrid fibre-coaxial
* List of device bandwidths
* റെഷിഡൻഷ്യൽ ഗേറ്റ് വേ
* Triple play (telecommunications)
## പുറം കണ്ണികൾ
### General information
*Cable Modem Information Network
*Cable modem
*DOCSIS standard
*The Cable Modem Reference Guide 
*VelocityGuide Cable Modem Information 

## അവലംബം
വർഗ്ഗം:ഇന്റർനെറ്റ്
നിർമൽ വർമ

**നിർമൽ വർമ(3** ഏപ്രിൽ **1929 - 25** ഒക്ടോബർ 2005**)**ഒരു ഹിന്ദി സാഹിത്യകാരനും പരിഭാഷകനും സാമൂഹ്യ പ്രവർത്തകനും ആയിരുന്നു. ഹിന്ദി സാഹിത്യത്തിലെ നയീ കഹാനി (പുതിയ കഥ) പ്രസ്ഥാനത്തിന്റെ ഉപജ്ഞാതാക്കളിലൊരാളായി ഇദ്ദേഹം കണക്കാക്കപ്പെടുന്നു. ഇദ്ദേഹത്തിന്റെ ആദ്യ കഥാസമാഹാരമായ *പരിന്ദെ* (പക്ഷികൾ) ആണ് ഈ വിഭാഗത്തിലെ ആദ്യ കൃതിയായി പരിഗണിക്കപ്പെടുന്നത്. 

അഞ്ച് പതിറ്റാണ്ടുകൾ നീണ്ടു നിന്ന സാഹിത്യജീവിതത്തിൽ ഇദ്ദേഹം അഞ്ച് നോവലുകൾ, എട്ട് ചെറുകഥാ സമാഹാരങ്ങൾ, ഉപന്യാസങ്ങളും സഞ്ചാരവിവരണങ്ങളും ഉൾപ്പെടെ ഒമ്പത് കൽപിതേതര കൃതികൾ എന്നിവ രചിച്ചിട്ടുണ്ട്. ഇന്ത്യയിലെ ഏറ്റവും ഉന്നത സാഹിത്യപുരസ്കാരങ്ങളഅയ ജ്ഞാനപീഠവും (1999-ൽ) സാഹിത്യ അക്കാദമി ഫെലോഷിപ്പും (2005-ൽ) ഇദ്ദേഹത്തിന് ലഭിച്ചിട്ടുണ്ട്.

വർഗ്ഗം:ഹിന്ദി കഥാകൃത്തുക്കൾ
വർഗ്ഗം:ജ്ഞാനപീഠം നേടിയ ഹിന്ദി സാഹിത്യകാരന്മാർ
വർഗ്ഗം:1925-ൽ ജനിച്ചവർ
വർഗ്ഗം:2005-ൽ മരിച്ചവർ
മാക് ഒ.എസ്. ടെൻ ജാഗ്വാർ

മാക് ഒ.എസ്. ടെൻ ശ്രേണിയിലെ രണ്ടാമത്തെ ഓപ്പറേറ്റിങ് സിസ്റ്റമാണ് **മാക് ഒ.എസ്. ടെൻ ജാഗ്വാർ**. സിംഗിൾ കമ്പ്യൂട്ടർ ഇൻസ്റ്റാളേഷനും "ഫാമിലി പായ്ക്കും" 2002 ഓഗസ്റ്റ് 23 ന് ഓപ്പറേറ്റിംഗ് സിസ്റ്റം പുറത്തിറക്കി. ഇത് ഒരു വീട്ടിലെ വെവ്വേറെ കമ്പ്യൂട്ടറുകളിൽ അഞ്ച് ഇൻസ്റ്റാളേഷനുകൾ അനുവദിക്കുന്നു. മാർക്കറ്റിംഗിലും പരസ്യങ്ങളിലും പരസ്യമായി കോഡ് നാമം ഉപയോഗിച്ച ആദ്യത്തെ മാക് ഒഎസ് എക്സ് റിലീസാണ് ജാഗ്വാർ. 

## സിസ്റ്റം ആവശ്യതകൾ
* പവർപിസി G3, G4, G5 പ്രോസ്സസർ
* ഏറ്റവും കുറഞ്ഞത് 128 എം.ബി റാം (256 എം.ബി റാം നിർദ്ദേശിക്കുന്നു.)
## പുതിയതും മാറ്റമുള്ള സവിശേഷതകൾ
മാക് ഒ.എസ്. ടെന്നിലേക്ക് ജാഗ്വാർ നിരവധി പുതിയ സവിശേഷതകൾ അവതരിപ്പിച്ചു, അവ ഇന്നും പിന്തുണയ്ക്കുന്നു, ക്വിക്‌ടൈമിന് വേണ്ടിയുള്ള എംപെക്-4(MPEG-4) പിന്തുണ,അഡ്രസ്സ് ബുക്ക്, കൈയക്ഷരം തിരിച്ചറിയുന്നതിനുള്ള ഇൻക്വെൽ എന്നിവ ഉൾപ്പെടുന്നു.ആപ്പിളിന്റെ സീറോകോൺഫ്(Zeroconf) നടപ്പിലാക്കലിന്റെ ആദ്യ പതിപ്പായ റെൻഡവോസ്(പിന്നീട് Bonjour എന്ന് പുനർനാമകരണം ചെയ്യപ്പെട്ടു) ഇതിൽ ഉൾപ്പെടുന്നു, ഇത് ഒരേ നെറ്റ്‌വർക്കിലെ ഉപകരണങ്ങളെ പരസ്പരം സ്വയമേവ കണ്ടെത്താനും ഫയൽ ഷെയറിംഗ്, ഷെയർഡ് സ്കാനറുകൾ, പ്രിന്ററുകൾ എന്നിവ പോലുള്ള ലഭ്യമായ സേവനങ്ങൾ ഉപയോക്താവിന് നൽകാനും അനുവദിക്കുന്നു.

## പതിപ്പുകളുടെ ചരിത്രം

## ഇതും കൂടി കാണൂ
* മാക് ഒ.എസ്. ടെൻ ലെപ്പേർഡ്
* മാക് ഒ.എസ്. ടെൻ ടൈഗർ
* മാക് ഒ.എസ്. ടെൻ പാന്തർ
* മാക് ഒ.എസ്. ടെൻ പ്യൂമ
* മാക് ഒ.എസ്. ടെൻ ചീറ്റ
* ഐ വർക്ക്

## അവലംബം

## ബാഹ്യ ലിങ്കുകൾ
*Mac OS X v10.2 review at Ars Technica
* from apple.com

	

വർഗ്ഗം:മാക് ഒ.എസ്
മാക് ഒ.എസ്. ടെൻ പാന്തർ

മാക് ഒ.എസ്. ടെൻ ശ്രേണിയിലെ അഞ്ചാമത്തെ ഓപ്പറേറ്റിങ് സിസ്റ്റമാണ് **മാക് ഒ.എസ്. ടെൻ പാന്തർ 10.3**(പതിപ്പ് 10.3). 2003 ഒക്ടോബർ 24 നാണ് മാക് ഒ.എസ്.എക്സ് പാന്തർ റിലീസ് ചെയ്തത്. ഇത് മാക് ഒ.എസ്. ടെൻ ജാഗ്വാറിനെ പിന്തുടർന്ന് വന്നതും മാക് ഒ.എസ്. ടെൻ ടൈഗറിന് മുമ്പ് റീലിസ് ചെയ്തതുമാണ്. ഇത് ഒരു ഉപയോക്താവിന് 129 യുഎസ് ഡോളറുംഅഞ്ച് യൂസർ ഉപയോഗിക്കാവുന്ന, ഫാമിലി ലൈസൻസിന് 199 യുഎസ് ഡോളറും ആണ്.
## സിസ്റ്റം ആവശ്യതകൾ
സിസ്റ്റം ആവശ്യതകൾ ഇവയാണ്:
* പവർപിസി G3, G4, or G5 processor (ഏറ്റവും കുറഞ്ഞത് 233 MHz)
* ബിൽറ്റ് ഇൻ യു.എസ്.ബി. (ഒരു ന്യൂ വേൾഡ് റോം ഉണ്ടെന്നതിന്റെ സൂചന)
* ഏറ്റവും കുറഞ്ഞത് 128 എംബി റാം (512 എംബി നിർദ്ദേശിക്കുന്നു.)
* ഏറ്റവും കുറഞ്ഞത് 1.5 ജിബി ഹാർഡ് ഡിസ്ക് സ്പേസ്
* സിഡി ഡ്രൈവ്
* ഇന്റർനെറ്റ് ആക്സ്സസിന് സർവീസ് പ്രൊവൈഡർ ആവശ്യപ്പെടുന്നു; ഐഡിസ്കി(iDisk)-ന് ഒരു .മാക് അക്കൗണ്ട് ആവശ്യമാണ്
വീഡിയോ കോൺഫറൻസിംഗ് ആവശ്യമാണ്:
:* 333 മെഗാഹെഡ്സ് അതിലും വേഗതയേറിയത് പവർപിസി G3, ജി4, or ജി5 പ്രോസ്സസർ
:* ബ്രോഡ്ബാൻഡ് ഇന്റർനെറ്റ് ആക്സ്സസ് (100 കെബിറ്റ്സ്/സെക്കൻഡ് അല്ലെങ്കിൽ അതിലും വേഗതയേറിയത്)
:* അനുയോജ്യമായ ഫയർവയർ ഡി.വി ക്യാമറ അല്ലെങ്കിൽ വെബ് ക്യാമറ

മാക് ഒ.എസ്. ടെൻ പാന്തറിന് ഒരു ന്യൂ വേൾഡ് റോം ആവശ്യമായതിനാൽ, ചില പഴയ കമ്പ്യൂട്ടറുകൾക്ക് (ബീജ് പവർ മാക് ജി3എസ്, 'വാൾ സ്ട്രീറ്റ്' പവർബുക്ക് ജി3എസ് എന്നിവ പോലുള്ളവ) സ്ഥിരസ്ഥിതിയായി പാന്തർ പ്രവർത്തിപ്പിക്കാൻ കഴിഞ്ഞില്ല. എന്നിരുന്നാലും, മൂന്നാം കക്ഷി സോഫ്‌റ്റ്‌വെയറിന് (XPostFacto പോലുള്ളവ) ഇൻസ്റ്റാളേഷൻ പ്രക്രിയയിൽ നടത്തിയ പരിശോധനകൾ അസാധുവാക്കാൻ കഴിയും; അല്ലെങ്കിൽ, ഈ പഴയ മെഷീനുകളിൽ ജാഗ്വാറിൽ നിന്നുള്ള ഇൻസ്റ്റാളേഷനോ നവീകരണമോ പരാജയപ്പെടുന്നു.

പഴയ മാക് ഒഎസ് 9 ആപ്ലിക്കേഷനുകൾ പ്രവർത്തിപ്പിക്കുന്നതിനുള്ള ക്ലാസിക് എൻവയോൺമെന്റിനെ പാന്തർ ഇപ്പോഴും പൂർണ്ണമായി പിന്തുണച്ചു, എന്നാൽ ക്ലാസിക് ആപ്ലിക്കേഷൻ വിൻഡോകൾ ഡബിൾ ബഫർ ആക്കി, സ്ക്രീനിലേക്ക് നേരിട്ട് വരയ്ക്കാൻ എഴുതിയ ചില ആപ്ലിക്കേഷനുകളെ തടസ്സപ്പെടുത്തി.

## പുതിയ സൗകര്യങ്ങൾ
മാക് ഒ.എസ്.എക്സ് പാന്തറിൽ 150 ലധികം പുതിയ സൗകര്യങ്ങൾ ഉണ്ട്.
* **[[ഫൈൻഡർ]]**: എളുപ്പത്തിൽ ഫയലുകൾ കണ്ടു പിടിക്കാൻ ഉപയോഗിക്കുന്ന യൂട്ടിലിറ്റിയാണ് ഫൈൻഡർ.

* **[[Fast User Switching]]**
* **[[Exposé (Mac OS X)|Exposé]]**
* **[[TextEdit]]**
* **[[Xcode]] developer tools**
* **[[Apple Preview|Preview]]**
* **[[ക്വിക്ക് ടൈം]]**

### പാന്തറിലുള്ള പുതിയ ആപ്ലികേഷനുകൾ
* **[[ഫ്രണ്ട് ബുക്ക്]]**
* **[[FileVault]]**
* **[[ഐ ചാറ്റ് AV]]**
* **[[X11.app|X11]]** 
* ** [[സഫാരി (വെബ് ബ്രൗസർ)|Safari]]**

## പതിപ്പുകളുടെ ചരിത്രം

## ഇതും കൂടി കാണൂ
* മാക് ഒ.എസ്. ടെൻ ടൈഗർ
* മാക് ഒ.എസ്. ടെൻ ജാഗ്വാർ
* മാക് ഒ.എസ്. ടെൻ പ്യൂമ
* മാക് ഒ.എസ്. ടെൻ ചീറ്റ
* ഐ വർക്ക്

## അവലംബം

## External links
* Apple: Mac OS X 10.3: Chart of available Mac OS software updates 
* Ars Technica: Mac OS X 10.3 Panther

വർഗ്ഗം:മാക് ഒ.എസ്
മാക് ഒ.എസ്. ടെൻ പ്യൂമ

മാക് ഒ.എസ്. ടെൻ (പ്യൂമ എന്ന കോഡ് നാമത്തിലറിയപ്പെടുന്നു) ശ്രേണിയിലെ രണ്ടാമത്തെ ഓപ്പറേറ്റിങ് സിസ്റ്റമാണ് **മാക് ഒ.എസ്. ടെൻ v10.1 പ്യൂമ**. 2001 സെപ്റ്റംബർ 25 നാണ് ഇത് പുറത്ത് വിട്ടത്.ഇത് മാക് ഒ.എസ്. 10.1 പ്യൂമയെ മറികടന്ന് മാക് ഒ.എസ്. 10.2  ജാഗ്വാർ ഇറങ്ങി. സാൻ ഫ്രാൻസിസ്കോയിൽ നടന്ന സെയ്ബോൾഡ് പബ്ലിഷിംഗ് കോൺഫറൻസിൽ സ്റ്റീവ് ജോബ്‌സിന്റെ മുഖ്യ പ്രഭാഷണത്തിന് ശേഷം ആപ്പിൾ ജീവനക്കാർ യാതൊരു നിരക്കും കൂടാതെ ഓപ്പറേറ്റിംഗ് സിസ്റ്റം കൈമാറി. ഇത് പിന്നീട് 2001 ഒക്ടോബർ 25-ന് ആപ്പിൾ സ്റ്റോറുകളിലും ആപ്പിൾ ഉൽപ്പന്നങ്ങൾ വഹിക്കുന്ന മറ്റ് റീട്ടെയിൽ സ്റ്റോറുകളിലും മാക് ഉപയോക്താക്കൾക്ക് വിതരണം ചെയ്തു.
## സിസ്റ്റം ആവശ്യതകൾ
* ഏറ്റവും കുറഞ്ഞത് 96 എം.ബി റാം (128 എം.ബി റാം നിർദ്ദേശിക്കുന്നു.)
* കുറഞ്ഞത് 1.5 ജി.ബി. ഡിസ്ക് സ്പേസ്
### പിന്തുണയ്ക്കുന്ന കമ്പ്യൂട്ടറുകൾ:
*പവർ മാക് ജി3
*പവർ മാക് ജി4
*പവർ മാക് ജി4 ക്യൂബ്
*ഐമാക് ജി3
*ഇമാക്(eMac)
*പവർബുക്ക് ജി3, യഥാർത്ഥ പവർബുക്ക് ജി3 ഒഴികെ
*പവർബുക്ക് ജി4
*ഐബുക്ക്
## പതിപ്പുകളുടെ ചരിത്രം

## ഫീച്ചറുകൾ
മുൻ പതിപ്പിൽ നിന്ന് നഷ്‌ടമായ നിരവധി സവിശേഷതകൾ ആപ്പിൾ അവതരിപ്പിച്ചു, അതുപോലെ തന്നെ മൊത്തത്തിലുള്ള സിസ്റ്റം പ്രകടനം മെച്ചപ്പെടുത്തുന്നു.
ഈ സിസ്റ്റം റിലീസ് മാക് ഒഎസ് 10 പ്ലാറ്റ്‌ഫോമിലേക്ക് ചില പ്രധാന പുതിയ സവിശേഷതകൾ കൊണ്ടുവന്നു:
***പ്രകടന മെച്ചപ്പെടുത്തലുകൾ** -മാക് ഒഎസ് 10.1 സിസ്റ്റത്തിലുടനീളം വലിയ പ്രകടന മികവ് ഉണ്ടായിരുന്നു.
***സിഡി, ഡിവിഡി ബേണിംഗ് എളുപ്പമാക്കി** - ഫൈൻഡറിലും ഐട്യൂൺസിലും മികച്ച പിന്തുണ നൽകി
***ഡിവിഡി പ്ലേബാക്ക് പിന്തുണ** - ആപ്പിൾ ഡിവിഡി പ്ലേയറിൽ ഡിവിഡികൾ പ്ലേ ചെയ്യാൻ കഴിയും
***കൂടുതൽ പ്രിന്റർ പിന്തുണ** (200 പ്രിന്ററുകൾ ബോക്‌സിന് പുറത്ത് പിന്തുണയ്‌ക്കുന്നു) - പതിപ്പ് 10.0 ഉപയോക്താക്കളുടെ പ്രധാന പരാതികളിലൊന്ന് പ്രിന്റർ ഡ്രൈവറുകളുടെ അഭാവമാണ്, കൂടാതെ കൂടുതൽ ഡ്രൈവറുകൾ ഉൾപ്പെടുത്തി ഈ സാഹചര്യം പരിഹരിക്കാൻ ആപ്പിൾ ശ്രമിച്ചു, എന്നിരുന്നാലും പല വിമർശകരും ഇപ്പോഴും ഇല്ലെന്ന് പരാതിപ്പെട്ടിരുന്നു.
## ഇതും കൂടി കാണൂ
* മാക് ഒ.എസ്. ടെൻ ടൈഗർ
* മാക് ഒ.എസ്. ടെൻ പാന്തർ
* മാക് ഒ.എസ്. ടെൻ ജാഗ്വാർ
* മാക് ഒ.എസ്. ടെൻ ചീറ്റ
* ഐ വർക്ക്

## അവലംബം
വർഗ്ഗം:മാക് ഒ.എസ്
ക്രേ

അമേരിക്കൻ ഐക്യനാടുകളിലെ വാഷിങ്ടൺ സംസ്ഥാനത്തെ സിയാറ്റിലിൽ പ്രശസ്ത കമ്പ്യൂട്ടർ വിദഗ്ദ്ധനായിരുന്ന സെയ്മൂർ ക്രേ സ്ഥാപിച്ച സൂപ്പർ കമ്പ്യൂട്ടർ നിർമ്മാണ കമ്പനിയാണ്‌ **ക്രേ ഇൻകോർപ്പറേറ്റ്സ്**. ഹ്യൂലറ്റ് പാക്കാർഡ് എന്റർപ്രൈസിന്റെ ഉപസ്ഥാപനമാണിത്. 1976-ൽ ക്രേ - 1 എന്ന വെക്ടർ കമ്പ്യൂട്ടർ പുറത്തിറക്കി. 1989-ൽ ക്രേ ഈ കമ്പനിയിൽ നിന്നും വേർപിരിഞ്ഞ് ക്രേ കമ്പ്യൂട്ടർ കോർപ്പറേഷൻ എന്ന കമ്പനി സ്ഥാപിച്ചു. 1995-ൽ പാപ്പരായെങ്കിലും 1996-ൽ സിലിക്കൺ ഗ്രാഫിക്സ് ഇൻക്. ഈ കമ്പനി വാങ്ങി. 2000-ൽ ടെറാ കമ്പ്യൂട്ടർ കമ്പനി വാങ്ങുകയും ക്രേ ഇൻക് സ്ഥാപിതമാവുകയും ചെയ്തു. ഡാറ്റ സംഭരണത്തിനും അനലിറ്റിക്‌സിനും വേണ്ടിയുള്ള സംവിധാനങ്ങളും ഈ കമ്പനി നിർമ്മിക്കുന്നു.ലോകത്തിലെ ഏറ്റവും ശക്തമായ സൂപ്പർ കമ്പ്യൂട്ടറുകളെ റാങ്ക് ചെയ്യുന്ന ടോപ് 500-ൽ നിരവധി ക്രേ സൂപ്പർകമ്പ്യൂട്ടർ സിസ്റ്റങ്ങൾ പട്ടികയിൽ ഉൾപ്പെടുത്തിയിട്ടുണ്ട്.

ക്രേ അതിന്റെ സ്ഥാപകനായ സെയ്മൂർ ക്രേ ജനിച്ചു വളർന്ന വിസ്കോൺസിനിലെ ചിപ്പെവ വെള്ളച്ചാട്ടത്തിനുടത്തു ഭാഗികമായി ഉൽപ്പന്നങ്ങൾ നിർമ്മിക്കുന്നു. കമ്പനിക്ക് മിനസോട്ടയിലെ ബ്ലൂമിംഗ്ടണിലും (ഹ്യൂലറ്റ് പാക്കാർഡ് എന്റർപ്രൈസ് ഓഫീസുകളായി പരിവർത്തനം ചെയ്യപ്പെട്ടു) ഓഫീസുകളും ലോകമെമ്പാടുമുള്ള മറ്റ് നിരവധി വിൽപ്പന, സേവനം, എഞ്ചിനീയറിംഗ്, ആർ & ഡി ലൊക്കേഷനുകളും ഉണ്ട്.

കമ്പനിയുടെ മുൻഗാമിയായ, ക്രേ റിസേർച്ച് ഇങ്ക്.(Cray Research, Inc. (CRI)), 1972-ൽ കമ്പ്യൂട്ടർ ഡിസൈനറായ സെയ്‌മോർ ക്രേയാണ് സ്ഥാപിച്ചത്.സെയ്‌മോർ ക്രേ പിന്നീട് 1989-ൽ ക്രേ കമ്പ്യൂട്ടർ കോർപ്പറേഷൻ (സിസിസി) രൂപീകരിച്ചു, അത് 1995-ൽ പാപ്പരായി. 1996-ൽ സിലിക്കൺ ഗ്രാഫിക്‌സ് (എസ്‌ജിഐ) ക്രേ റിസർച്ച് ഏറ്റെടുത്തു. 2000-ൽ ടെറ കമ്പ്യൂട്ടർ കമ്പനി ക്രേ റിസർച്ച് ഇങ്ക് എന്ന ബിസിനസ്സ് വാങ്ങിയപ്പോൾ ക്രേ ഇൻക് രൂപീകരിച്ചു. എസ്ജിഐയി(SGI)-ൽ നിന്ന് എറ്റെടുത്തു.കമ്പനിയെ 2019-ൽ 1.3 ബില്യൺ ഡോളറിന് ഹ്യൂലറ്റ് പാക്കാർഡ് എന്റർപ്രൈസ് വാങ്ങി.
right|thumb|250px|ക്രേ-2 സൂപ്പർ കമ്പ്യൂട്ടർ
## പുറത്തേക്കുള്ള കണ്ണികൾ
*ക്രേ ഇൻക് - കമ്പനി സൈറ്റ്
*കമ്പ്യൂട്ടർ ഹിസ്റ്ററി മ്യൂസിയം
*സ്പ്രിങ്ങ് 2007 ടെക്നിക്കൽ വർക്ക്ഷോപ്പ് 
*XD1 വിഹഗവീക്ഷണം 
*ക്രേ റിസർച്ചിന്റെയും ക്രേ ഇൻകിന്റേയും ചരിത്രം 
*Cray-Cyber.org - സൗജന്യ ലോഗിനുകളുള്ള ക്രേ മെഷീനുകൾ
*യാഹൂ!വിലെ കമ്പനി പ്രൊഫൈൽ
*500 മികച്ച സൂപ്പർ കമ്പ്യൂട്ടറുകൾ
*സൂപ്പർ കമ്പ്യൂട്ടർ ചോദ്യോത്തരങ്ങൾ 
*Cray User Group
*ക്രേ റിസർച്ച് അലുംനി
*ഡിജിബാം കമ്പ്യൂട്ടർ മ്യൂസിയം 
*ക്രേ മാനുവൽസ് ലൈബ്രറി
*ക്രേയുടെ തലസ്ഥാനം 

## അവലംബം
വിഭാഗം: കമ്പ്യൂട്ടർ നിർമ്മാണകമ്പനികൾ
വിക്റ്റോറിയ ആമസോണിക്ക

ആമസോൺ പ്രദേശത്ത് കാണുന്ന വലിയ ഒരിനം ആമ്പലാണ്‌ **വിക്റ്റോറിയ റീജിയ** അഥവാ **വിക്റ്റോറിയ ആമസോണിക്ക**. ആമ്പലുകളുടെ കുടുംബമായ Nymphaeaceae കുടുംബത്തിലെ ഏറ്റവും വലിപ്പമേറിയതാണ്‌ ഇത്. ഗയാനയിലെ ദേശീയ പുഷ്പമാണിത്.

ഇതിന്റെ ഇലകൾക്ക് 2 മീറ്ററോളം വ്യാസമുണ്ടാകും. 50 കിലോഗ്രാം ഭാരം താങ്ങാനുള്ള ശേഷിയും ഇലകൾക്കുണ്ട്. ആമസോൺ മേഖലയിലെ തദ്ദേശീയർ ഇതിനെ ജലത്തളിക (water platter) എന്നാണ്‌ വിളിക്കുന്നത്.

ലണ്ടനിലെ ക്രിസ്റ്റൽ കൊട്ടാരത്തിന്റെ സ്ഫടികമേൽക്കൂരയുടെ രൂപകല്പ്പനക്ക് ശില്പിയായ ജോസഫ് പാക്റ്റണ്‌ പ്രചോദനമായത് ഈ ആമ്പലിന്റെ ഇലയുടെ ബലിഷ്ഠമായ ഘടനയാണ്‌.

## പേരിനു പിന്നിൽ
1837-ൽ വിക്റ്റോറിയ രാജ്ഞിയോടുള്ള ആദരസൂചകമായാണ്‌ ഈ ആമ്പലിന്‌ വിക്റ്റോറിയ റീജിയ എന്നു പേരിട്ടത്.

## ഇതും കാണുക
*ആമ്പൽ
## അവലംബം


വർഗ്ഗം:അലങ്കാരസസ്യങ്ങൾ
വർഗ്ഗം:ബ്രസീലിലെ സസ്യങ്ങൾ
വർഗ്ഗം:തെക്കേ അമേരിക്കയിലെ ഉദ്യാന സസ്യങ്ങൾ
വർഗ്ഗം:ജലസസ്യങ്ങൾ
വർഗ്ഗം:ഗയാനയുടെ ദേശീയ ചിഹ്നങ്ങൾ
വെൽവിറ്റ്ഷിയ മിരാബിലിസ്

രണ്ടായിരം വർഷത്തോളം ആയുസ്സുള്ള ഒരു മരുസസ്യമാണ്‌ **വെല്വിറ്റ്ഷിയ മിരാബിലിസ്**. മഴയില്ലാത്ത പ്രദേശങ്ങളിലും വർഷങ്ങളോളം ജീവിച്ചിരിക്കാൻ ഈ സസ്യത്തിനാവും. 1859-ൽ നമീബ് മരുഭൂമിയിൽ നിന്ന് ഓസ്ട്രിയൻ സസ്യശാസ്ത്രജ്ഞനായ ഫ്രൈഡ്റിച്ച് വെൽവിറ്റ്ഷ് ആണ് ഈ സസ്യം കണ്ടെത്തിയത്. അദ്ദേഹത്തിനോടുള്ള ആദരസൂചകമായാണ്‌ വെൽവിറ്റ്ഷിയ മിരാബിലിസ് എന്ന പേര്‌ ഇതിനു നൽകിയിരിക്കുന്നത്. നമിബ് നൗക്ലുഫ്റ്റ് പാർക്കിലെ വെല്വിറ്റ്ഷിയ ഡ്രൈവിലാണ്‌ ഈ സസ്യത്തെ സ്വാഭാവികരീതിയിൽ കണ്ടുവരുന്നത്.
## പ്രത്യേകതകൾ
സസ്യത്തിന്റെ സുദീർഘമായ ഈ ജീവിതകാലയളവിൽ രണ്ട് ഇലകൾ മാത്രമേ ഇതിൽ ഉണ്ടാകുകയുള്ളൂ. പരന്ന് വീതിയേറിയ ഈ ഇലകൾ മീറ്ററുകളോളം നീളത്തിൽ വളരുന്നു. ഇലയുടെ അഗ്രം ഉണങ്ങി നശിച്ചുകൊണ്ടിരിക്കും. ഇലകൾ പ്രഭാതത്തിൽ മഞ്ഞിൽ നിന്നും മറ്റും ഈർപ്പം വലിച്ചെടുക്കുന്നു. ഇതിന്റെ വേര്‌ ഭൂമിക്കടീയിൽ 30 മീറ്ററോളം ആഴ്ന്നിറങ്ങുന്നു.

## അവലംബം


വർഗ്ഗം:അലങ്കാരസസ്യങ്ങൾ
വർഗ്ഗം:മരുഭൂമിയിലെ സസ്യജാലം
വർഗ്ഗം:സജീവ ഫോസിലുകൾ
External source
[http://www.conifers.org/we/Welwitschiaceae.php Gymnosperm database: ''Welwitschia''
http://www.explorelifeonearth.org/welwitschia.html  The Welwitschia Page: photos of Welwitschia in the wild
ഡീബഗ്ഗിങ്ങ്

രൂപകല്പന ചെയ്തതിൽ നിന്നും വ്യത്യസ്തമായി ഒരു കമ്പ്യൂട്ടർ പ്രോഗ്രാം പ്രവർത്തിക്കുന്നതിനെ ബഗ്ഗ്‌ എന്ന് വിശേഷിപ്പിക്കുന്നു. കമ്പ്യൂട്ടർ പ്രോഗ്രാം അവലോകനം ചെയ്തു കുഴപ്പമെന്താണെന്നു കണ്ടുപിടിക്കുന്ന പ്രക്രിയയെയാണ് **ഡീബഗ്ഗിങ്ങ്**  എന്ന് പറയുന്നത്. 

പലപ്പോഴും പ്രോഗ്രാം ചെയ്യുന്നതിനെക്കാളും പ്രയാസം പിടിച്ച പണിയാണ് ഡീബഗ്ഗിങ്ങ്.  ഡീബഗ് ചെയ്യാനായി ധാരാളം സോഫ്ടുവെയറുകൾ ലഭ്യമാണ്. അവയെ ഡീബഗ്ഗറുകൾ  എന്ന് വിളിക്കുന്നു. ഒരു പ്രോഗ്രാമിന്റെ ഓട്ടം കോഡിൽ നിശ്ചിത സ്ഥലങ്ങളിൽ പിടിച്ചു നിർത്തി അതിന്റെ ഒഴുക്കും മെമ്മറിയും അവലോകനം ചെയ്യുകയാണ് മിക്കവാറും ഡീബഗ്ഗിങ്ങ് കൊണ്ടു ഉദേശിക്കുന്നത്. 

ഉന്നത നിലവാരത്തിലുള്ള പ്രോഗ്രാമിങ്ങ്‌ ഭാഷകളായ ജാവ, സി++, സി# എന്നിവയിൽ ഉണ്ടാക്കിയ പ്രോഗ്രാമുകൾ അവയുടെ ഉത്ഭവ കോഡ് ഉണ്ടെങ്കിൽ ഡീബഗ് ചെയ്യാൻ എളുപ്പമാണ്. പക്ഷേ ചില പ്രോഗ്രാമുകൾ അവയുടെ ഉത്‍ഭവ കോഡ് ഇല്ലാതെ തന്നെ ഡീബഗ് ചെയ്യേണ്ടി വന്നേക്കാം. ഇതു വളരെ പ്രയാസം പിടിച്ച ജോലിയാണ്. 

ഒരു ഡീബഗ്ഗറിന്റെ തനതായ സ്വഭാവം കാരണം പലരും ഡീബഗ്ഗറുകൾ ഉപയോഗിച്ചു പല  സോഫ്റ്റ്‌വെയറുകളും രൂപാന്തരപ്പെടുത്തി എടുക്കുന്നു. ഇതിനെ **[[ക്രാക്കിംഗ്]]** അഥവാ **ഛിദ്രപ്രവൃത്തി** എന്ന് വിശേഷിപ്പിക്കുന്നു.
## പദോൽപ്പത്തി
[thumbnail|250px|ആദ്യത്തെ ശരിക്കുമുള്ള ബഗ്ഗിന്റെ ചിത്രം. [1947ൽ ഡീബഗ്ഗ് ചെയ്യപ്പെട്ടത്.]]
"ബഗ്", "ഡീബഗ്ഗിംഗ്" എന്നീ പദങ്ങൾ 1940-കളിൽ അഡ്മിറൽ ഗ്രേസ് ഹോപ്പറിന്റെ പേരിലാണ് അറിയപ്പെടുന്നത്. അവർ ഹാർവാർഡ് യൂണിവേഴ്‌സിറ്റിയിലെ ഒരു മാർക്ക് II കമ്പ്യൂട്ടറിൽ ജോലി ചെയ്യുന്നതിനിടയിൽ, അവരുടെ കൂട്ടാളികൾ ഒരു റിലേയിൽ കുടുങ്ങിയ ഒരു ബഗ്ഗിനെ കണ്ടെത്തി, അതുവഴി പ്രവർത്തനത്തെ തടസ്സപ്പെടുത്തുന്നു, തുടർന്ന് അവർ സിസ്റ്റത്തെ "ഡീബഗ്ഗിംഗ്" ചെയ്യുകയാണെന്ന് അഭിപ്രായപ്പെട്ടു. എന്നിരുന്നാലും, "സാങ്കേതിക പിശക്" എന്ന അർത്ഥത്തിൽ "ബഗ്" എന്ന പദം കുറഞ്ഞത് 1878-മുതലും തോമസ് എഡിസണിന്റെ കാലത്തോളം പഴക്കമുള്ളതാണ് (പൂർണ്ണമായ ചർച്ചയ്ക്ക് സോഫ്റ്റ്വെയർ ബഗ് കാണുക).
## അറിയപ്പെടുന്ന ഡീബഗ്ഗറുകൾ
* dbx 
* gdb
* Visual Studio Debugger
* SoftICE (നേരിട്ടു മെഷീൻ കോഡിനെ ഡീബഗ് ചെയ്യാൻ) 
* എക്ലിപ്സ്
* Win32DASM  (നേരിട്ടു മെഷീൻ കോഡിനെ ഡീബഗ് ചെയ്യാൻ)
## പുറത്തേക്കുള്ള കണ്ണികൾ
* 
* Algorithmic and Automatic Debugging 
* Crash dump analysis patterns

## അവലംബം
വർഗ്ഗം:ഡീബഗ്ഗിങ്ങ്
മേപ്പയൂർ നിയമസഭാമണ്ഡലം

കോഴിക്കോട് ജില്ലയിലെ മേപ്പയൂർ , മണിയൂർ, തിരുവള്ളൂർ, ആയഞ്ചേരി, വേളം കുറ്റ്യാടി, പുറമേരി, കുന്നുമ്മൽ, ചെറുവണ്ണൂർ‍ എന്നീ ഗ്രാമപ്പഞ്ചായത്തുകൾ ഉൾപ്പെടുന്നതാണ്‌ **മേപ്പയൂർ നിയമസഭാമണ്ഡലം**. . 2006 മുതൽ സി. പി. ഐ(എം)ലെ കെ. കെ. ലതിക ഈ മണ്ഡലത്തെ പ്രതിനിധീകരിക്കുന്നു. 

2008-ലെ മണ്ഡല പുനഃക്രമീകരണത്തോടെ ഈ മണ്ഡലം ഇല്ലാതായി.

## പ്രതിനിധികൾ

*2006 - കെ. കെ. ലതിക - സി. പി. ഐ(എം). 

*2001 - 2006 മത്തായി ചാക്കോ

*1996 - 2001 എ. കണാരൻ 

*1991-1996 എ. കണാരൻ

*1987-1991എ. കണാരൻ

*1982-1987 എ. വി. അബ്ദുൾറഹിമാൻ ഹാജി

*1980-1982 എ. വി. അബ്ദുൾറഹിമാൻ ഹാജി

*1977-1979 പാണാറത്ത് കുഞ്ഞിമുഹമ്മദ്

*1970-1977 എ. വി. അബ്ദുൾറഹിമാൻ ഹാജി

*1967-1970 എം. കെ. കേളു 

## തിരഞ്ഞെടുപ്പുഫലങ്ങൾ
### 2006

### 1977 മുതൽ 2001 വരെ
1977 മുതലുള്ള തിരഞ്ഞെടുപ്പുഫലങ്ങൾ. 

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം

വിഭാഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ
ഇമ്രാൻ ഹാഷ്മി

**ഇമ്രാൻ ഹാഷ്മി** (ജനനം – മാർച്ച് 24, 1979) ഒരു ഇന്ത്യൻ ചലച്ചിത്രനടനാണ് . ഉയരം 5.8ഇഞ്ച്, പ്രശസ്ത ഹിന്ദി ചലച്ചിത്രസം‌വിധായകൻ *[[മഹേഷ് ഭട്ട്|മഹേഷ് ഭട്ടിന്റെ]]* സഹോദരീപുത്രനാണിദ്ദേഹം.

## ജീവിതരേഖ
ഇമ്രാൻ ഹാഷ്മിയുടെ യഥാർത്ഥ പേര് ഇമ്രാൻ അൻവർ ഹാഷ്മി എന്നാണ്. ഇദ്ദേഹത്തിൻറെ അച്ഛൻ(അൻവർ) മുസ്ലീമും അമ്മ(മഹേറ) ക്രിസ്ത്യനുമാണ്. ഇമ്രാന്റെ വിളിപ്പേര് *ഇമ്മി* എന്നാണ്. ഹിന്ദിയും ഇഗ്ലീഷും സംസാരിക്കുന്ന ഇമ്രാൻ ഹാഷ്മിക്ക് കറാച്ചിയിലും പാകിസ്താനിലുമായി കുടുംബവേരുകളുണ്ട്.

## ചലച്ചിത്ര ജീവിതം
ഫൂട്ട് പാത്ത് (2003) എന്ന സിനിമയിൽ അഭിനയിച്ചുകൊണ്ടാണ് ഇമ്രാൻ ഹാഷ്മി സിനിമാജീവിതം ആരംഭിക്കുന്നത്. പക്ഷേ ഈ ചിത്രം വേണ്ടത്ര ശ്രദ്ധിക്കപ്പെട്ടില്ല. പിന്നീട് പുറത്തിറങ്ങിയ മർഡർ എന്ന ചിത്രം ഇദ്ദേഹത്തിന് വളരെയധികം ജനശ്രദ്ധ നേടികൊടുത്തു.

## അഭിനയിച്ച ചലച്ചിത്രങ്ങൾ
* 2003 – ഫൂട്ട് പാത്ത്
* 2004 – മർഡർ
* 2004 – തുംസാ നഹി ദേക്കാ
* 2005 – സ്സെഹർ
* 2005 – ആഷിക് ബനായ ആപ്നേ
* 2005 – കലിയുഗ്
* 2006 – ചോക്ലേറ്റ്
* 2006 – ജവാനി ദിവാനി
* 2006 – അക്സർ
* 2006 – ഗ്യാങ്സ്റ്റർ: എ ലവ് സ്റ്റോറി
* 2006 – ദി കില്ലർ
* 2006 – ദില് ദിയാ ഹെ
* 2007 – ഗുഡ് ബോയ് ബാഡ് ബോയ്
* 2007 – ദി ട്രയിൻ
* 2007 – ആവാര പൻ
* 2008 – ജന്നത്ത്

## അവലംബം
* ഇമ്രാൻ ‍ഹാഷ്മി

വർഗ്ഗം:1979-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:മാർച്ച് 24-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ
ശ്രേയസ് തൽപടെ

ഒരു ഹിന്ദി ചലച്ചിത്രനടനാണ് **ശ്രേയസ് തൽപഡെ**. 
## ജീവിതരേഖ
മഹാരാഷ്ട്രയിലെ മുബൈയിലാണ് ശ്രേയസ് ജനിച്ചത് ശ്രീരാം വെൽഫെയർ സൊസൈറ്റി ഹസ്കൂളിൽ നിന്ന് പ്രാഥമിക വിദ്യാഭ്യാസം നേടി. ഭാര്യ – ദീപ്തി, ഇപ്പോൾ മുബൈയിലെ ലോകണ്ട്‌വാല എന്ന സ്ഥലത്ത് താമസിച്ചു വരുന്നു.

## ചലച്ചിത്ര ജീവിതം
മറാത്തി നാടകങ്ങളിലും, സ്റ്റേജ് ഷോകളിലുമായാണ് ശ്രേയസ് തൻറെ അഭിനയ ജീവിതം ആരംഭിക്കുന്നത്. ജനശ്രദ്ധ നേടിയ മറാത്തി സീരിയലായ **ദാമിനി**യിലെ അഭിനയം ശ്രേയസിന് ധാരാളം അഭിനന്ദനങ്ങളും ജനശ്രദ്ധയും നേടിക്കൊടുത്തു. നാഗേഷ് കുകുനൂർ സം‌വിധാനം ചെയ്ത ഇക്ബാൽ എന്ന ചിത്രമാണ് ശ്രേയസിൻറെ ആദ്യത്തെ ഹിന്ദി സിനിമ. ബധിരനും മൂകനുമായ ഒരു യുവാവ് തൻറെ ഇച്ഛാശക്തി കൊണ്ട് പ്രശസ്തനായ ഒരു ക്രിക്കറ്റുകളിക്കാരനാവുന്നതാണ് ഈ സിനിമയിലെ പ്രമേയം. ഇതിലെ നായകവേഷമാണ് ശ്രേയസ് കൈകാര്യം ചെയ്തത്. തുടർന്ന് ധാരാളം ഹിന്ദി സിനിമകളിൽ ശ്രേയസ് അഭിനയിച്ചു.

## അഭിനയിച്ച ചലച്ചിത്രങ്ങൾ

* 2002 – ആൻകേൻ
* 2003 – രഘു മോർ: ബാച്ച്ലർ ഓ ഹാർട്ട്‌സ്
* 2004 – പച്ചഡേല
* 2004 – സവർകേദ് എക് ഗാവ്
* 2005 – ഇക്ബാൽ
* 2005 – ദ ഹാംഗ് മേൻ
* 2005 – രേവതി
* 2006 – ആയ് ശപത്
* 2006 – അപ്ന സപ്ന മണി മണി
* 2006 – ഡോർ
* 2007 – അഗർ
* 2007 – ദിൽ ദോസ്തി etc
* 2007 – ഓം ശാന്തി ഓം
* 2008 - ബോബെ റ്റു ബാംഗോക്
* 2008 – ദശാവതാർ (ആനിമേഷൻ)
* 2008 – ആശായേൻ (അതിഥി താരം)
* 2008 – വെൽകം റ്റു സജ്ജൻപൂർ
* 2008 – ഗോൽമാൽ റിട്ടേൺസ്
* 2008 – ക്ലിക്ക്
* 2008 – പേയിംഗ് ഗസ്റ്റ്

## പുരസ്കാരങ്ങൾ‍
* 2006 – മികച്ച നടനുള്ള zee cine critics അവാർഡ് (ഇക്ബാൽ)
* 2007 – മികച്ച ഹാസ്യനടനുള്ള star screen അവാർഡ് (ഡോർ)
* 2008 – മികച്ച സഹനടനുള്ള പുരസ്കാരം (ഓം ശാന്തി ഓം)

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1976-ൽ ജനിച്ചവർ
വർഗ്ഗം:ജനുവരി 27-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
പൃഥ്വിരാജ് (വിവക്ഷകൾ)

* പൃഥ്വിരാജ് ചൗഹാൻ - ചൗഹാൻ രാജവംശത്തിൽപ്പെട്ട മുൻ ഇന്ത്യൻ നാട്ടുരാജാവ്
* പൃഥ്വിരാജ് - മലയാളചലച്ചിത്രരംഗത്തെ ഒരു അഭിനേതാവ്
* പൃഥ്വിരാജ് കപൂർ - ഹിന്ദി ചലച്ചിത്ര നടൻ
* പൃഥ്വിരാജ് ചവാൻ - ഇന്ത്യയിലെ ഒരു സഹമന്ത്രി
ഫെറാറി

**ഫെറാറി എസ്.പി.എ** (Ferrari S.p.A.) ഒരു ഇറ്റാലിയൻ സ്പോർട്ട്‌സ് കാർ നിർമ്മാണ കമ്പനിയാണ്. ഇറ്റലിയിലെ മറനെല്ലോ ആണ് ഇതിന്റെ ആസ്ഥാനം. 1929-ൽ എൻസോ ഫെറാറി എന്ന വ്യക്തിയാണ് ഈ കമ്പനി ആരഭിച്ചത്. സ്കുഡേറിയ ഫെറാറി എന്നായിരുന്നു ഇതിന്റെ ആദ്യ പേര്. 1947 വരെ മത്സര കാറുകൾ നിർമ്മിക്കുന്നതിലും റേസ് ഡ്രൈവർമാരെ സ്പോൺസർ ചെയ്യുന്നതിലുമാണ് കമ്പനി ശ്രദ്ധ കേന്ദ്രീകരിച്ചിരുന്നത്. അതിനുശേഷം ഇവർ നിരത്തിലിറക്കാനാവുന്ന വാഹനങ്ങളുടെ നിർമ്മാണം ആരംഭിക്കുകയും ഫെറാറി എസ്.പി.എ എന്ന് പുനർനാമകരണം ചെയ്യപ്പെടുകയും ചെയ്തു. കമ്പനിയുടെ ചരിത്രത്തിലുടനീളം ഫെറാറി കാറോട്ടമത്സരങ്ങളിൽ സജീവ സാന്നിദ്ധ്യമറിയിച്ചിട്ടുണ്ട്. ഫോർമുല വൺ ആണ് അതിൽ ഏറ്റവും പ്രധാനപ്പെട്ടത്. അതിൽ മഹത്തായ പ്രകടനമാണ് ഇന്നേവരെ ഫെറാറി കാഴ്ചവച്ചിട്ടുള്ളത്.

## അവലംബം



വർഗ്ഗം:സ്പോർട്സ് കാർ നിർമ്മാണ കമ്പനികൾ
വർഗ്ഗം:ആഡംബര മോട്ടോർ വാഹന നിർമ്മാതാക്കൾ‎
കൊയിലാണ്ടി നിയമസഭാമണ്ഡലം

കോഴിക്കോട് ജില്ലയിലെ കൊയിലാണ്ടിപയ്യോളി നഗരസഭകളും, ചെങ്ങോട്ടുകാവ്,  ചേമഞ്ചേരി, മൂടാടി , തിക്കോടി എന്നീ ഗ്രാമപഞ്ചായത്തുകളും ഉൾപ്പെടുന്നതാണ്‌ **കൊയിലാണ്ടി ‍ നിയമസഭാമണ്ഡലം.**

{ "type": "ExternalData",  "service": "geoshape",  "ids": "Q16137491,Q5091369,Q16134375,Q20582975,Q13112462,Q13111636,Q2720777"}

## 2008-ലെ നിയസഭാമണ്ഡല പുനർനിർണ്ണയത്തിനു മുൻപ്
കോഴിക്കോട് ജില്ലയിലെ കൊയിലാണ്ടി  നഗരസഭയുംചെങ്ങോട്ടുകാവ്, ചേമഞ്ചേരി, മൂടാടി കീഴരിയൂർ, പയ്യോളി, തിക്കോടി, തുറയൂർ എന്നീ ഗ്രാമപഞ്ചായത്തുകളും ഉൾപ്പെടുന്നതായിരുന്നു കൊയിലാണ്ടി ‍ നിയമസഭാമണ്ഡലം. 

## പ്രതിനിധികൾ
*2016 - മുതൽ കെ. ദാസൻ - സി. പി. ഐ(എം)
*2011 - 2016 കെ. ദാസൻ - സി. പി. ഐ(എം)
*2006 - 2011 പി. വിശ്വൻ - സി. പി. ഐ(എം). 

*2001 - 2006 പി. ശങ്കരൻ(2005 ജുലൈ 5-നു രാജിവെച്ചു)

*1996 - 2001 പി. വിശ്വൻ

*1991-1996 എം.ടി. പത്മ

*1987-1991 എം.ടി. പത്മ

*1982-1987 മണിമംഗലത്ത് കുട്ട്യാലി

*1980-1982 മണിമംഗലത്ത് കുട്ട്യാലി

*1977-1979 ഇ. നാരായണൻ നായർ

*1970-1977 ഇ. നാരായണൻ നായർ

*1967-1970 പി. കുഞ്ഞിരാമൻ കിടാവ്

*1960-1964 പി. എം. കുഞ്ഞിരാമൻ നമ്പ്യാർ. 

*1957-1959 പി. എം. കുഞ്ഞിരാമൻ നമ്പ്യാർ

## തിരഞ്ഞെടുപ്പുഫലങ്ങൾ
### 2011

### 2006

### 1977 മുതൽ 2001 വരെ
1977 മുതലുള്ള തിരഞ്ഞെടുപ്പുഫലങ്ങൾ. 

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
പേരാമ്പ്ര നിയമസഭാമണ്ഡലം

കോഴിക്കോട് ജില്ലയിലെ അരിക്കുളം,ചക്കിട്ടപ്പാറ, ചങ്ങരോത്ത്, ചെറുവണ്ണൂർ, കീഴരിയൂർ, കൂത്താളി,മേപ്പയൂർ, നൊച്ചാട്, പേരാമ്പ്ര , തുറയൂർ എന്നീ ഗ്രാമപഞ്ചായത്തുകൾ ഉൾപ്പെടുന്നതാണ്‌ **പേരാമ്പ്ര ‍ നിയമസഭാമണ്ഡലം**. .
2006 മുതൽ 2016 വരെ സി. പി.എമ്മിലെ കെ. കുഞ്ഞഹമ്മദ് ഈ മണ്ഡലത്തെ പ്രതിനിധീകരിച്ചു.  2016 മുതൽ  സി. പി.എമ്മിലെ ടി.പി. രാമകൃഷ്ണനാണ് ഈ മണ്ഡലത്തെ പ്രതിനിധീകരിക്കുന്നത്.

## 2008-ലെ നിയമസഭാമണ്ഡല പുനർനിർണ്ണയത്തിനു മുൻപ്
കോഴിക്കോട് ജില്ലയിലെ പേരാമ്പ്ര , ചക്കിട്ടപ്പാറ, കൂരാച്ചുണ്ട്, നൊച്ചാട്, ചങ്ങരോത്ത് , കായണ്ണ, കൂത്താളി, കൊട്ടൂർ, നടുവണ്ണൂർ, അരിക്കുളം എന്നീഗ്രാമപഞ്ചായത്തുകൾ ഉൾപ്പെടുന്നതായിരുന്നു പേരാമ്പ്ര ‍ നിയമസഭാമണ്ഡലം. 

## പ്രതിനിധികൾ
*2021 - ടി.പി. രാമകൃഷ്ണൻ - കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 
*2016 - ടി.പി. രാമകൃഷ്ണൻ - കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) 
*2011 - 2016കെ. കുഞ്ഞഹമ്മദ് - സി. പി. ഐ(എം). 
*2006 - 2011കെ. കുഞ്ഞഹമ്മദ് - സി. പി. ഐ(എം). 
*2001 - 2006 ടി. പി. രാമകൃഷ്ണൻ .
*1996 - 2001എൻ. കെ. രാധ .
*1991-1996 എൻ. കെ. രാധ . 
*1987-1991 എ. കെ. പദ്മനാഭൻ . 
*1982-1987 എ. കെ. പദ്മനാഭൻ . 
*1980-1982 വി. വി. ദക്ഷിണാമൂർത്തി. 
*1977-1979 കെ. സി. ജോസഫ് . 
*1970-1977 കെ. ജി. അടിയോടി . 
*1967-1970 വി. വി. ദക്ഷിണാമൂർത്തി. 
*1960-1964 പി. കെ. നാരായണൻ നമ്പ്യാർ. 
*1957-1959 എം. കുമാരൻ. 

## തിരഞ്ഞെടുപ്പുഫലങ്ങൾ
### 2006

### 1977 മുതൽ 2001 വരെ
1977 മുതലുള്ള തിരഞ്ഞെടുപ്പുഫലങ്ങൾ. 

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബം


വർഗ്ഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
എടപ്പാൾ ശൂലപാണി വാര്യർ

കേരളത്തിലെ ജ്യോതിഷികളുടെ കുലപതി എന്നു വിശേഷിപ്പിക്കാവുന്ന ആളാണ് **ശൂലപാണി വാര്യർ** (ജനനം – 1915 ജനുവരി – മരണം – 2008 സെപ്റ്റംബർ) 
സാമ്പ്രദായികവും പരമ്പരാഗതവുമായ ജ്യോതിഷത്തെ അതിൻറെ ജീർണ്ണതകളിൽ നിന്ന് സമുദ്ധരിച്ച് മനുഷ്യരുടെ നന്മയ്ക്കായി വിനിയോഗിച്ചു എന്നതായിരുന്നു മറ്റു ജ്യോതിഷികളിൽ നിന്ന് ശൂലപാണി വാര്യരെ വേറിട്ടു നിർത്തിയത്.
## ജീവചരിത്രം
തലമുണ്ട വാരിയത്ത് ശൂലപാണിവാര്യരുടെയും ഇട്ടിച്ചിരിവാരസ്യാരുടെയും മകനായി ജനിച്ച ശൂലപാണിവാര്യർ കവിതയിലൂടെയും രാഷ്ട്രീയത്തിലൂടെയുമാണ് ജ്യോതിഷരംഗത്തെത്തുന്നത്. സ്കൂൾ വിദ്യാഭ്യാസം ലഭിച്ചിട്ടില്ലാത്ത ഇദ്ദേഹം *പോത്തന്നൂർ ഉണ്ണിക്കണ്ണൻ പണിക്കർ*, *കുഞ്ഞുണ്ണി നായർ*, *[[പെരിങ്ങോട്|പെരിങ്ങോടുള്ള]] എടപ്പാം വീട്ടിൽ കോപ്പ എഴുത്തച്ഛൻ* എന്നിവരിൽ നിന്നാണ് ജ്യോതിഷത്തിന്റെ ബാലപാഠങ്ങൾ പഠിച്ചത്. *മണ്ണഴി വളപ്പിൽ കുട്ടപ്പ* അങ്ങുന്നിന്റെ ശിക്ഷണത്തിൽ സംസ്കൃതത്തിലും ഇദ്ദേഹം പാണ്ഡിത്യം നേടുകയുണ്ടായി.

യുവത്വത്തിന്റെ തിളപ്പിൽ സ്വാതന്ത്ര്യസമരത്തിലും കോൺഗ്രസ് രാഷ്ട്രീയത്തിലും സക്രിമായി പങ്കെടുത്ത ഇദ്ദേഹം നാലപ്പാട്ട് നാരായണമേനോനുമായുള്ള സമ്പർക്കത്തിലൂടെയാണ് ജ്യോതിഷമാണ് തന്റെ കർമ്മമണ്ഡലമെന്ന് തിരിച്ചറിഞ്ഞത്. പിന്നീട് ‍ഇടശ്ശേരി, വി.ടി. ഭട്ടതിരിപ്പാട്, ഉറൂബ്, അക്കിത്തം എന്നിവരുമായി ഉടലെടുത്ത സൗഹൃദം കൂടിയായതോടെ ജ്യോതിഷത്തോടൊപ്പം അദ്ദേഹത്തിന്റെ സാംസ്കാരിക കാഴ്ചപ്പാടും വികസിച്ചു.

## പ്രവർത്തന മേഖലയിൽ
ശബരിമല, ചോറ്റാനിക്കര, കാടാമ്പുഴ, കോഴിക്കോട് തളി, കണ്ണൂർ മാടായിക്കടവ്, ശുകപുരം ദക്ഷിണാമൂർത്തി തുടങ്ങി കേരളത്തിലെ പ്രശസ്ത ക്ഷേത്രങ്ങളിലെല്ലാം ദേവപ്രശ്നങ്ങൾക്ക് കാർമ്മികത്വം വഹിച്ച ഇദ്ദേഹം കേരളത്തിനു പുറത്തും ഒട്ടനവധി ദേവപ്രശ്നങ്ങൾക്കും കുടുംബപ്രശ്നങ്ങൾക്കും കാർമ്മികത്വം നൽകി.

## പ്രശസ്തനായത്
തന്റെ മുപ്പത്തിയേഴാമത്തെ വയസ്സിൽ അക്കിത്തത്തിന്റെ ജാതകം കുറിക്കുമ്പോൾ അദ്ദേഹം മഹാകവിയാകുമെന്ന് ശൂലപാണിവാര്യർ പ്രവചിക്കുകയുണ്ടായി. അന്ന് അക്കിത്തത്തിന് 25 വയസ്സാണ് പ്രായം. 
പട്ടാമ്പിയിൽ ഇ എം എസ്‌ നമ്പൂതിരിപ്പാട്‌ തിരഞ്ഞെടുപ്പിന് നിന്നപ്പോൾ ഇ.എം.എസ് തിരഞ്ഞെടുപ്പിൽ വിജയിക്കും പക്ഷേ മുഖ്യമന്ത്രിയാവില്ല എന്ന് ശൂലപാണി വാര്യർ പ്രവചിക്കുകയും തിരഞ്ഞെടുപ്പു ഫലം പുറത്തു വന്നപ്പോൾ പ്രവചനം ശരിയായയെന്നുമാണ് ചരിത്രം. കൂടാതെ അടിയന്തരാവസ്ഥക്കു ശേഷം ഇന്ദിരാഗാന്ധി ചിക്കമംഗ്ലൂരിൽ മത്സരിച്ചപ്പോൾ ഭൂരിപക്ഷം കൃത്യമായി പ്രവചിച്ചുകൊണ്ടും വാര്യർ ശ്രദ്ധേയനായി.

## സിദ്ധാന്തം
മനുഷ്യജീവിതം പഞ്ചഭൂതങ്ങൾ, കാലം, മനസ്സ്, ചലനം, മാലിന്യം എന്നിവയ്ക്ക് വിധേയമായതിനാൽ ഫലപ്രവചനത്തിന് മറ്റു ഗ്രഹങ്ങൾ ആവശ്യമില്ലെന്നായിരുന്നു അദ്ദേഹത്തിൻറെ സിദ്ധാന്തം.
ചൊവ്വ, ബുധൻ‍, വ്യാഴം, ശുക്രന്‍, ശനി എന്നീ ഗ്രഹങ്ങൾ പഞ്ചഭൂതങ്ങളുടെയും സൂര്യനും ചന്ദ്രനും കാലത്തിന്റെയും മനസ്സിൻറെയും സൂചനകളാണെന്നായിരുന്നു അദ്ദേഹത്തിന്റെ കണക്ക്. രാഹു ചലനത്തിൻറെ താളവും, ഗുളികൻ മാലിന്യത്തിൻറെ സൂചകവുമാണെന്ന് അദ്ദേഹം പറഞ്ഞിരുന്നു. സ്വജീവിതം കൊണ്ടും പ്രവചനങ്ങൾകൊണ്ടും അദ്ദേഹം അത് തെളിയിക്കുകയുണ്ടായി.

## പുരസ്കാരങ്ങൾ
* കേന്ദ്ര മാനവശേഷി വകുപ്പിൻറെ സംസ്കൃത ജ്യോതിഷരത്നം പുരസ്കാരം
*കൊച്ചിൻ ദേവസ്വം ബോർഡിൻറെ പുരസ്കാരം
(*ഇവയെക്കൂടാതെയും നിരവധി പുരസ്കാരങ്ങള് ശൂലപാണിവാര്യർക്ക് ലഭിച്ചിട്ടുണ്ട്.*)

## കുടുംബം
*അച്ഛൻ - തലമുണ്ട വാരിയത്ത് ശൂലപാണി വാര്യർ
*അമ്മ – ഇട്ടിച്ചിരി വാരസ്യാർ
*ഭാര്യ – അമ്മിണിവാരസ്യാർ
*മക്കൾ – സി വി ഗോവിന്ദൻ, ടി വി സുബ്രഹ്മണ്യൻ, ടി വി ശൂലപാണി, ടി വി ചന്ദ്രശേഖരൻ
*മരുമക്കൾ – തങ്കം, കസ്തൂർഭായി, രമണി, ഗീത

## അവലംബം

*[ശൂലപാണി വാരസ്യാരെക്കുറിച്ച് [മാതൃഭൂമി] ദിനപത്രത്തിൽ കൂടുതൽ]

## പുറത്തേക്കുള്ള കണ്ണികൾ
*http://www.keralakaumudi.com/news/092308M/1_breakingpage.shtml‌

വർഗ്ഗം:ജ്യോതിഷപണ്ഡിതർ
അജ്മൽ അമീർ

മലയാളം , തമിഴ് , തെലുങ്ക് എന്നീ ഭാഷകളിൽ അഭിനയിക്കുന്ന ഒരു ചലച്ചിത്രതാരമാണ് **അജ്മൽ അമീർ**. അഞ്ജാതെ (2008), കോ (2011) എന്നീ ചിത്രങ്ങളിലെ അഭിനയത്തിന് രണ്ട് സൗത്ത് ഫിലിംഫെയർ അവാർഡുകൾ നേടിയിട്ടുണ്ട്. ഒരു ഭിഷഗ്വരൻ കൂടിയായ അജ്മൽ റഷ്യയിൽ നിന്നാണ്  എം.ബി.ബി.എസ് പഠനം പൂർത്തിയാക്കിയത്.

## സിനിമാജീവിതം
പ്രണയകാലം എന്ന മലയാളം ചലച്ചിത്രമാണ് അജ്മൽ അമീറിൻറെ ആദ്യ സിനിമ. നടി വിമല രാമനാണ് ഈ ചിത്രത്തിൽ അജ്മലിൻറെ നായികയായി അഭിനയിച്ചത്. അജ്മലിൻറെ രണ്ടാമത്തെ ചിത്രം തമിഴിലായിരുന്നു (*ചലച്ചിത്രത്തിൻറെ പേര് : അഞ്ചാതെ*). പ്രശസ്ത നടൻ മോഹൻലാലിന്റെ സഹോദരനായി അഭിനയിച്ച മാടമ്പി എന്ന മലയാളചലച്ചിത്രമാണ് അജ്മലിൻറെ മൂന്നാമത് ചലച്ചിത്രം.

## അഭിനയിച്ച ചലച്ചിത്രങ്ങൾ

## അവലംബം
* http://www.imdb.com/name/nm2775995/

വർഗ്ഗം:മലയാളചലച്ചിത്രനടന്മാർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
റഹ്‌മാൻ റാഹി

**റെഹ്മാൻ റാഹി** ഒരു കശ്മീരി കവിയും പരിഭാഷകനും നിരൂപകനുമാണ്.  

1925 മാർച്ച് 6-ന് ശ്രീനഗറിൽ ജനിച്ചു. സർക്കാർ കാര്യാലയത്തി‍ൽ ക്ലെർക്ക് ആയാണ് ഇദ്ദേഹം ഔദ്യോഗിക ജീവിതം ആരംഭിച്ചത്. പുരോഗമന സാഹിത്യ സംഘത്തിൽ സെക്രട്ടറിയായി പ്രവർത്തിച്ചിരുന്നു. 1961-ൽ ഇദ്ദേഹത്തിന്റെ *നവ്റോസ്-ഇ-സബ* എന്ന കവിതാസമാഹാരത്തിന് കേന്ദ്ര സാഹിത്യ അക്കാദമി പുരസ്കാരം ലഭിച്ചു. 2000-ൽ പദ്മശ്രീയും 2007-ൽ ഇന്ത്യയിലെ ഏറ്റവും ഉന്നതമായ സാഹിത്യപുരസ്കാരങ്ങളിൽ ഒന്നായ ജ്ഞാനപീഠവും ലഭിച്ചു. ജ്ഞാപീഠം ലഭിച്ച ആദ്യ കശ്മീരി സാഹിത്യകാരനാണ് ഇദ്ദേഹം.

*സന-വാനി സാസ്*, *കലം-എ-രഹി*, (കവിതകൾ) *കഹ്‌വത്* (സാഹിത്യ നിരൂപണം),* ബാബ ഫരീദ്* (പരിഭാഷ)‌ എന്നിവ ഇദ്ദേഹത്തിന്റെ പ്രധാന കൃതികളിൽ ചിലതാണ്.

വിഭാഗം:ജ്ഞാനപീഠം നേടിയ കശ്മീരി സാഹിത്യകാരന്മാർ
വിഭാഗം:1925-ൽ ജനിച്ചവർ
വിഭാഗം:കശ്മീരി കവികൾ
വർഗ്ഗം:2023-ൽ മരിച്ചവർ
എസിമ്മെട്രിക് ഡിജിറ്റൽ സബ്സ്ക്രൈബർ ലൈൻ

[thumb|എഡിഎസ്എൽ കണക്ഷൻ ഉണ്ടാക്കാൻ ഗേറ്റ് വേ ഉപയോഗിക്കുന്നു. The model pictured is also a [wireless access point, hence the antenna.]]
ചെമ്പ് കൊണ്ടുള്ള ടെലഫോൺ കമ്പിയിലൂടെ വളരെ വേഗത്തിൽ വിവരങ്ങൾ കൈമാറാൻ ഉപയോഗിക്കുന്ന സാങ്കേതികവിദ്യയാണ് **അസിമെട്രിക് ഡിജിറ്റൽ സബ്സ്ക്രൈബർ ലൈൻ**(Asymmetric Digital Subscriber Line) അഥവാ **എ.ഡി.എസ്.എൽ.‍**‍. പ്രായോഗികമായി ഡൌൺലോഡിങ്ങിന് 2 Mbps ഉം അപ്ലോഡിങ്ങിന് 512 Kbps ഉം വേഗത ഈ സാങ്കേതിക വിദ്യ പ്രദാനം ചെയ്യുന്നു.

## വിശദീകരണം
4 KHz വരെയുള്ള ആവൃത്തിയുള്ള തരംഗങ്ങളാണ് ശബ്ദവിനിമയത്തിനായി ടെലഫോൺ ലൈനിൽ ഉപയോഗിക്കുന്നത്. ഉപയോഗിക്കാതെ ബാക്കി കിടക്കുന്ന ആവൃത്തികളാണ് ഡാറ്റാ കൈമാറാൻ ഉപയോഗിക്കുന്നത്. മൈക്രോഫിൽറ്ററാണ് ടെലഫോൺ ലൈനിലൂടെ ഡാറ്റായും ശബ്ദവും കൈമാറാൻ സഹായിക്കുന്നത്.  ഡിഎസ്എൽ മോഡത്തിനു മുമ്പായി ഒരു സ്പ്ലിറ്റർ ഉപയോഗിച്ച് ടെലഫോൺ കേബിളിനെ രണ്ടായി വിഭജിക്കുന്നു. ഒരു ലൈൻ ടെലഫോണിലേക്കും മറ്റേത് മോഡത്തിലേക്കും. മോഡത്തിലേക്കുള്ള ലൈൻ ഒരു മൈക്രോഫിൽറ്റർ ഉപയോഗിച്ച് 4 KHz വരെയുള്ള ആവൃത്തി പരിധി ഇവിടെ വെച്ച് ഫിൽറ്റർ ചെയ്ത് നീക്കും.

ഉപഭോക്താവും സെർവറും തമ്മിൽ സംവദിക്കാൻ അപ്സ്ട്രീം ബാൻഡും സെർവറും ഉപഭോക്താവും തമ്മിൽ സംവദിക്കാൻ ഡൌൺസ്ട്രീം ബാൻഡും ഉപയോഗിക്കുന്നു. 25.875 KHz മുതൽ 138 KHz വരെ അപ് ലോഡിങ്ങിനും 138 KHz മുതൽ 1104 KHz വരെ ഡൌൺലോഡിങ്ങിനും ഉപയോഗിക്കുന്നു. ഉപഭോക്താവിൽ നിന്ന് വരുന്ന ഡാറ്റാ സ്വീകരിക്കുന്നത് എഡിഎസ്എൽ സേവന ദാതാവിൻറെ പക്കലുള്ള ഡിഎസ്എൽ ആക്സ്സസ് മൾട്ടിപ്ലെക്സ്സർ(ഡിസ്ലാം) എന്ന ഉപകരണമാണ്.
## എഡിഎസ്എൽ സ്റ്റാൻഡേർഡുകൾ



Image:Usingsplitter.JPG|സ്പ്ലിറ്റർ
Image:InsertDSLcable.JPG|ഡിഎസ്എൽ കേബിൾ സ്പ്ലിറ്ററിലേക്ക്
Image:DSLcableintomodem.JPG|ഡിഎസ്എൽ കേബിൾ മോഡത്തിലേക്ക്
Image:Status1.JPG|
Image:Connectethernetcable.JPG|ഇഥർനെറ്റ് കേബിൾ
Image:Status2.JPG|

## ഇതു കൂടി കാണുക
* ഡിഎസ്എൽ മോഡം
* ഡിഎസ്എൽ ആക്സ്സസ് മൾട്ടിപ്ലെക്സ്സർ
* കേബിൾ മോഡം
* ഉപകരണങ്ങളുടെ ബാൻഡ് വിഡ്ത്-പട്ടിക

## അവലംബം



വർഗ്ഗം:ഇന്റർനെറ്റ്
വർഗ്ഗം:കമ്പ്യൂട്ടർ ശൃംഖലകൾ

വർഗ്ഗം:ഡിജിറ്റൽ സബ്സ്ക്രൈബർ ലൈൻ
വിന്ദാ കരന്ദികർ

**ഗോവിന്ദ് വിനായക കരന്ദികർ** (ജനനം:ഓഗസ്റ്റ് 23, 1918 - മരണം:മാർച്ച് 14, 2010), ഒരു പ്രശസ്ത മറാത്തി സാഹിത്യകാരനായിരുന്നു. **വിന്ദാ കരന്ദികർ** എന്ന പേരിലാണ് ഇദ്ദേഹം കൂടുതലും അറിയപ്പെടുന്നത്. കവിത, ഉപന്യാസം, നിരൂപണം. പരിഭാഷ തുടങ്ങിയ മേഖലകളിലെല്ലാം ഇദ്ദേഹം തന്റെ വ്യക്തിമുദ്ര പതിപ്പിച്ചിട്ടുണ്ട്. ഇന്ത്യയിലെ ഏറ്റവും ഉന്നതമായ സാഹിത്യ പുരസ്കാരങ്ങളായ സാഹിത്യ അക്കാദമി ഫെല്ലോഷിപ്പും (1996-ൽ) ജ്ഞാനപീഠ പുരസ്കാരവും (2003-ൽ) ഇദ്ദേഹത്തിന് ലഭിച്ചിട്ടുണ്ട്. കേശവസുത് പുരസ്കാരം, സോവിയറ്റ് ലാന്റ് നെഹ്റു പുരസ്കാരം, കബീർ സമ്മാൻ എന്നിവയും ലഭിച്ചിട്ടുണ്ട്. *ശ്വേതഗംഗ*(1949), *മൃദ്ഗന്ധ*(1954), *ധ്രുപദ്*, *ജാതക്*, *വൃപിക* എന്നിവ ഇദ്ദേഹത്തിന്റെ പ്രധാന കൃതികളിൽ ചിലതാണ്.

വിഭാഗം:ജ്ഞാനപീഠം നേടിയ മറാത്തി സാഹിത്യകാരന്മാർ
വർഗ്ഗം:1918-ൽ ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ഓഗസ്റ്റ് 23-ന് ജനിച്ചവർ
വർഗ്ഗം:മാർച്ച് 14-ന് മരിച്ചവർ
വർഗ്ഗം:മറാത്തി സാഹിത്യ നിരൂപകർ

വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
വി.സി. വേലായുധൻപിള്ള

പ്രശസ്തനായ ഒരു ചികിൽസകനും സംഘാടകനുമാണ് **വി.സി. വേലായുധൻപിള്ള**. ദേശീയ-അന്താരാഷ്ട്രതലത്തിലുള്ള വിവിധ ചികിൽസകസംഘടനകളുടെ ഭാരവാഹിത്വം ഇദ്ദേഹം വഹിച്ചിട്ടുണ്ട്.
കേരള സർക്കാരിന്റെ ആദ്യ ബെസ്റ്റ്‌ ഡോക്ടർ പുരസ്കാരം (1995), ഭാരത സർക്കാരിന്റെ ബി.സി. റോയ് പുരസ്കാരം (1995), 2006-ൽ ഇന്ത്യൻ മെഡിക്കൽ അസോസിയേഷന്റെ *രത്ന അവാർഡ്‌* തുടങ്ങിയ പുരസ്കാരങ്ങൾ ലഭിച്ചിട്ടുണ്ട്. ഡോക്റ്റർമാർക്കായി തുടങ്ങിയ സോഷ്യൽ സെക്യുരിറ്റി സ്കീമിന്റെ ഉപജ്ഞാതാവുമാണ് ഇദ്ദേഹം.

## ജീവിതരേഖ
ആലപ്പുഴയിലാണ് ജനനം. 1963ൽ തിരുവനന്തപുരം മെഡിക്കൽ കോളേജിൽ നിന്നും എം.ബി.ബി.എസ്. കരസ്ഥമാക്കി. 1974ൽ പോണ്ടിച്ചേരിയിലെ ജിപ്മർ മെഡിക്കൽ കോളേജിൽ നിന്നും എം.എസ്. നേടി. ശസ്ത്രക്രിയാവിദഗ്ദ്ധനായ ഇദ്ദേഹം കേരള ആരോഗ്യവകുപ്പിൽ സേവനമനുഷ്ഠിച്ചു സിവിൽ സർജനായി റിട്ടയർ ചെയ്തു. അതിനുശേഷം തിരുവനന്തപുരത്ത്‌ ചെൽസാ മെഡിക്കൽ സെന്റർ നടത്തുന്നു.

## പൊതുജീവിതം
കേരള ഗവൺമെന്റ്‌ മെഡിക്കൽ ഓഫീസേഴ്സ് അസോസിയേഷൻ സംസ്ഥാന പ്രസിഡന്റ്‌, ഐ.എം.എ. കേരള ഘടകം പ്രസിഡന്റ്‌ എന്നീ സ്ഥാനങ്ങൾ ഡോ. വേലായുധൻ പിള്ള വഹിച്ചിട്ടുണ്ടു്. കേരളത്തിൽ നിന്നും രണ്ടാമതായി ഐ.എം.എ ദേശീയ പ്രസിഡന്റ്‌ (1992-93) സ്ഥാനത്തെത്തിയതു് ഇദ്ദേഹമാണു്. 1958-59-ൽ നാഷണൽ പ്രസിഡന്റായിരുന്ന ഡോ. സി.ഒ. കരുണാകരനാണ്‌ ഈ സ്ഥാനത്തെത്തുന്ന ആദ്യ മലയാളി.
1992-93-ൽ സൗത്ത് ഏഷ്യാ മെഡിക്കൽ അസോസിയേഷൻ പ്രസിഡന്റായി. ഏഷ്യ ആൻഡ്‌ ഓഷിയാന കോൺഫെഡറേഷൻ മെഡിക്കൽ അസോസിയേഷൻ പ്രസിഡന്റായ ആദ്യ ഇന്ത്യാക്കാരനും ഡോ. പിള്ളയാണ്‌. 2007ൽ ലോക മെഡിക്കൽ അസോസിയേഷൻ സ്റ്റാൻഡിംഗ്‌ കമ്മറ്റി മെംബർ ആയി.

## അവലംബം

* ജേർണൽ ഓഫ്‌ ഇന്ത്യൻ മെഡിക്കൽ അസ്സോസിയേഷൻ 
* http://www.imakerala.freesevers.com
* http://www.imakerala.net 
* http://www.expresshealthcaremgmt.com/20050531/coverstory02.shtml 
* http://www.hindu.com/2007/08/06/stories/2007080659190300.htm 
* http://www.nerve.in/tags:indian+medical+association 

വർഗ്ഗം:കേരളത്തിലെ ഭിഷഗ്വരർ
സാറ്റലൈറ്റ് നാവിഗേറ്റർ

കൃത്രിമോപഗ്രഹങ്ങളിൽനിന്നും ലഭിക്കുന്ന റ്റൈം സിഗ്നലുകളുടെ സഹായത്തോടെ അക്ഷാംശവും രേഖാംശവും കണക്കാക്കി ഭൂമിയിലെ സ്ഥലത്തിന്റെ സ്ഥാനം നിർണയിക്കുന്നതിന്നുള്ള ഡിജിറ്റൽ വഴികാട്ടി ഉപകരണമാണ് **സാറ്റലൈറ്റ് നാവിഗേറ്റർ**. വാഹനങ്ങളിൽ ഉപയോഗിക്കുന്ന ഓട്ടോ മോട്ടീവ് നാവിഗേറ്ററുകളും മൊബൈൽ ഫോണുകളിൽ ഉപയോഗിക്കുന്ന സെൽ നാവിഗേറ്ററുകളും ഡിജിറ്റൽ ഭൂപടവുമായി ചേർന്ന് പ്രവർത്തിച്ച് യാത്രകളിൽ ഒരു നല്ല സഹായി ആയി പ്രവർത്തിക്കുന്നു. വാഹാനത്തിൻറെ വേഗത റോഡിലെ ഗതാഗത കുരുക്കുകൾ വളവുകൾ തിരിവുകൾ എന്നിവയെകുറിച്ച് മുൻ കൂട്ടി വിവരം തരാൻ കഴിവുണ്ട്. എത്തിചേരേണ്ട സ്ഥലം ന്നേരത്തെ അടയാളപ്പെടുത്തിയാൽ ഏറ്റവും എളുപ്പത്തിൽ എത്തി ചേരാവുന്ന വഴി ചിത്രങ്ങളുടേയും ശബ്ദത്തിൻറെയും സഹായത്താൽ യാത്രകാരനെ സഹായിക്കാൻ ഈ ഉപകരണത്തിന്നാവുന്നു. ഇന്ത്യയിൽ "മാപ്മൈഇന്ത്യ" പോലുള്ള ചില സ്ഥാപനങ്ങൾ ഇത്തരം സേവനങ്ങൾ നൽവരുന്നു.

## അവലംബം
* http://www.pluggd.in/india-digital-media/mapmyindia-partners-with-fordgm-satnav-gets-into-retail-chains-2685/ 
* http://www.satnavtechnologies.com/NewsDisplay.aspx?id=1ZQiu3oiLtU=
* http://www.mapmyindia.com/
* http://www.dnaindia.com/report.asp?newsid=1190150

## പുറത്തേക്കുള്ള കണ്ണികൾ

വർഗ്ഗം:വഴികാട്ടികൾ
വർഗ്ഗം:അമേരിക്കൻ കണ്ടുപിടിത്തങ്ങൾ
സമ്പ്രതി

മൗര്യ ചക്രവർത്തി മഹാനായ അശോകന്റെ അന്ധ പുത്രനായ കുണാലിന്റെ മകനായിരുന്നു **സാമ്രാട്ട് സമ്പ്രതി**. (Sanskrit: सम्प्रति). മൗര്യ സാമ്രാജ്യത്തിലെ അഞ്ചാമത്തെ ചക്രവർത്തി. ദശരഥ മൗര്യനെ പിന്തുടർന്ന് മൗര്യ സാമ്രാജ്യത്തിന്റെ ചക്രവർത്തിയായ സമ്പ്രതി ഇന്ത്യൻ ഉപഭൂഖണ്ഡത്തിന്റെ ഭൂരിഭാഗവും ഭരിച്ചു.

## കിരീടത്തിനുള്ള അവകാശം
അശോകനു ജൈനമത വിശ്വാസിയായ പത്മാവതിയിൽ ഉണ്ടായ മകനാണ് കുണാല. കിരീടത്തിലുള്ള കുണാലിന്റെ അവകാശം നശിപ്പിക്കാനുള്ള ഗൂഢാലോചനയുടെ ഫലമായി കുണാൽ അന്ധനാക്കപ്പെട്ടു. ഇങ്ങനെ ദശരഥ മൌര്യൻ അശോകനു ശേഷം കിരീടധാരിയായി. അശോകന് പല ഭാര്യമാരുണ്ടായിരുന്നു. ഇതിൽ ദേവി മഹാറാണി ജൈനമത വിശ്വാസിയും മറ്റ് ഭാര്യമാർ ബുദ്ധമത വിശ്വാസികളും ആയിരുന്നു.

## ആദ്യകാലം
ആദ്യകാലത്ത് സമ്പ്രതി കുണാലിനോടൊത്ത് ജീവിച്ചത് ഉജ്ജയിനിലാണ്. കിരീടം നിഷേധിക്കപ്പെട്ട് വർഷങ്ങൾക്കു ശേഷം കുണാലും സമ്പ്രതിയും അശോകന്റെ കൊട്ടാരത്തിലെത്തി കിരീടത്തിന് അവകാശം ഉന്നയിച്ചു. അശോകൻ തന്റെ അന്ധനായ പുത്രന് രാജഭരണം കൈമാറാൻ ഒരുക്കമായിരുന്നില്ല. എന്നാൽ അന്ധനായ കുണാലിന്റെ കഴിവും ഭരണ നൈപുണ്യവും രാജഭക്തിയും മനസ്സിലാക്കിയ അശോകൻ അദ്ദേഹത്തിന്റെ പുത്രൻ സമ്പ്രതിയെ അശോകനുശേഷം മൗര്യസാമ്രാജ്യത്തിന്റെ അനന്തരവകാശിയായി പ്രഖ്യാപിച്ചു. അശോകന്റെ മരണസമയത്ത് സമ്പ്രതിയ്ക്കു പ്രായപൂർത്തിയാവാഞ്ഞതിനാൽ അശോകന്റെ മറ്റൊരു പൗത്രൻ ദശരഥ മൗര്യൻ മൗര്യചക്രവർത്തിയായി അവരോധിക്കപ്പെട്ടു. ദശരഥ മൗര്യന്റെ മരണത്തിനു ശേഷം സമ്പ്രതി മൗര്യ സാമ്രാജ്യത്തിന്റെ ചക്രവർത്തിയായി.

## ചക്രവർത്തി സമ്പ്രതി മൗര്യൻ
ചക്രവർത്തിയായ സമ്പ്രതി ഒരു ജൈനസന്യാസിയായ സുഹസ്തിന്റെ വചനങ്ങളിൽ ആകൃഷ്ടനായി. സമ്പ്രതി ജൈനമതം പ്രചരിപ്പിക്കാൻ വിദേശരാജ്യങ്ങളിലേയ്ക്കും പണ്ഡിതരെ അയച്ചു. എന്നാൽ ഈ പണ്ഡിതർ ഏതൊക്കെ രാജ്യങ്ങളിലേയ്ക്കാണ് പോയതെന്നോ അവരുടെ സ്വാധീനം എന്തായിരുന്നു എന്നോ ഇതുവരെ തെളിയിച്ചിട്ടില്ല.

സമ്പ്രതിക്ക് മക്കളുണ്ടായിരുന്നില്ല. ഇത് തന്റെ ആദ്യകാല കർമ്മങ്ങൾക്കുള്ള ഫലമാണെന്ന് കരുതിയ സമ്പ്രതി, മതചടങ്ങുകൾ കൂടുതൽ നിഷ്ഠയോടെ ആചരിച്ചു. ഒരു വലിയ ഭൂവിഭാഗത്തെ 53 വർഷം ഭരിച്ച സമ്പ്രതി ക്രി.മു. 179-ൽ അന്തരിച്ചു. 
## അവലംബം
 

വർഗ്ഗം:ഇന്ത്യാചരിത്രം
വർഗ്ഗം:ഇന്ത്യയിലെ രാജാക്കന്മാർ
വർഗ്ഗം:ജൈന രാജാക്കന്മാർ
വർഗ്ഗം:മൗര്യസാമ്രാജ്യത്തിലെ ചക്രവർത്തിമാർ
കേബിൾ ഇന്റർനെറ്റ്

കേബിൾ ടെലിവിഷൻ ശൃംഖല ഉപയോഗിച്ച് ലഭ്യമാക്കുന്ന ഇന്റർനെറ്റ് സേവനമാണ് **കേബിൾ ഇന്റർനെറ്റ്**. ഡിഎസ്എല്ലിനെക്കാളും വേഗത നൽകാൻ ഇതു വഴി കഴിയും. 10 മുതൽ 20 Mbps വരെ അപ് ലോഡും 
50 Mbps വരെ ഡൗൺലോഡും വേഗതയുണ്ട്.
160 കിലോമീറ്റർ ദൂരത്തിൽ വരെ
കേബിൾ ഇന്റർനെറ്റ് ആക്സ്സസിനായി  കേബിൾ മോഡവും  കേബിൾ മോഡം ടെർമിനേഷൻ സിസ്റ്റവും ആവശ്യമാണ്. 160 കിലോമീറ്റർ ദൂരത്തിൽവരെ ഇന്റർനെറ്റ് സേവനം നൽകാൻ ഇതുവഴി കഴിയും. ഇവിടെ ഉപയോഗിക്കുന്ന പ്രോട്ടോക്കോളാണ് ഡാറ്റാ ഓവർ കേബിൾ സർവീസ് ഇന്റർഫേസ് സ്പെസിഫിക്കഷൻ. കേബിൾ ടിവി നെറ്റ്‌വർക്കുകളും ടെലികമ്മ്യൂണിക്കേഷൻ നെറ്റ്‌വർക്കുകളും റസിഡൻഷ്യൽ ഇന്റർനെറ്റ് ആക്‌സസിന്റെ രണ്ട് പ്രധാന രൂപങ്ങളാണ്. അടുത്തിടെ, ഫൈബർ ഡിപ്ലോയിമെന്റ്, വയർലെസ്, മൊബൈൽ നെറ്റ്‌വർക്കുകൾ എന്നിവയിൽ നിന്നുള്ള മത്സരം വർദ്ധിച്ചു.
## ഉപകരണം
ഉപഭോക്താവിന്റെ പക്കലുള്ള കേബിൾ മോഡവും സേവനദാതിവിന്റെ പക്കലുള്ള കേബിൾ മോഡം ടെർമിനേഷൻ സിസ്റ്റവുമാണ് കേബിൾ ഇന്റർനെറ്റിനായി ഉപയോഗപ്പെടുത്തുന്നത്. ഇവ കൊയാക്സിൽ കേബിൾ മുഖേന ബന്ധപ്പെടുത്തിയിരിക്കും. 160 കിലോമീറ്റർ ദൂരത്തിൽ വരെ ഇന്റർനെറ്റ് സേവനം നൽകാൻ ഇതു വഴി കഴിയും.

മിക്ക കേബിൾ മോഡത്തിനും അപ് ലോഡ് ഡൗൺലോഡ് നിരക്ക് നിയന്ത്രിക്കുവാൻ കഴിവുള്ളവയാണ്. മോഡം സേവനദാതാവുമായി ബന്ധം സ്ഥാപിക്കുമ്പോൾ കിട്ടുന്ന കോൺഫിഗറേഷൻ ഫയൽ അനുസരിച്ചാണ് അപ്ലോഡ് ഡൌൺലോഡ് നിരക്ക് മോഡം നിയന്ത്രിക്കുന്നത്. ട്രിവിയൽ ഫയൽ ട്രാൻസ്ഫർ പ്രോട്ടോക്കോൾ മുഖേനയാണ് കോൺഫിഗറേഷൻ ഫയൽ ഡൌൺലോഡ് ചെയ്യപ്പെടുന്നത്. ഇങ്ങനെയാണ് കേബിൻ ഇൻറർനെറ്റ് സേവനദാതാക്കൾ നിശ്ചിത വേഗതയിൽ ഇൻറർനെറ്റ് സേവനം നൽകുന്നത്.
## ഹാർഡ്‌വെയർ, ബിറ്റ് റേറ്റുകൾ
ബ്രോഡ്‌ബാൻഡ് കേബിൾ ഇന്റർനെറ്റ് ആക്‌സസിന് ഉപഭോക്താവിന്റെ പരിസരത്ത് ഒരു കേബിൾ മോഡം, കേബിൾ ഓപ്പറേറ്റർ ഫെസിലിറ്റിയിൽ ഒരു കേബിൾ മോഡം ടെർമിനേഷൻ സിസ്റ്റം (CMTS) എന്നിവ ആവശ്യമാണ്, സാധാരണയായി ഒരു കേബിൾ ടെലിവിഷൻ ഹെഡ്എൻഡ് ഇവ രണ്ടും കോക്‌സിയൽ കേബിൾ വഴിയോ ഹൈബ്രിഡ് ഫൈബർ-കോക്‌ഷ്യൽ (HFC) പ്ലാന്റ് വഴിയോ ബന്ധിപ്പിച്ചിരിക്കുന്നു. ആക്‌സസ് നെറ്റ്‌വർക്കുകളെ ചിലപ്പോൾ അവസാന മൈൽ സാങ്കേതികവിദ്യകൾ എന്ന് വിളിക്കുമ്പോൾ, മോഡവും ടെർമിനേഷൻ സിസ്റ്റവും തമ്മിലുള്ള ദൂരം 160 കിലോമീറ്റർ (99 മൈൽ) വരെ ഉള്ളിടത്ത് കേബിൾ ഇന്റർനെറ്റ് സിസ്റ്റങ്ങൾക്ക് സാധാരണയായി പ്രവർത്തിക്കാൻ കഴിയും. എച്ച്എഫ്സി(HFC)നെറ്റ്‌വർക്ക് വലുതാണെങ്കിൽ, കാര്യക്ഷമമായ മാനേജ്‌മെന്റിനായി കേബിൾ മോഡം ടെർമിനേഷൻ സിസ്റ്റത്തെ ഹബ്ബുകളായി തരംതിരിക്കാം.

ഡൗൺസ്ട്രീം, ഉപയോക്താവിലേക്ക് എത്തുമ്പോൾ, ബിറ്റ് നിരക്ക് 1 Gbit/s വരെ ഉയർന്നേക്കാം. അപ്‌സ്ട്രീം ട്രാഫിക്, ഉപയോക്താവിൽ നിന്നാണ് ഉത്ഭവിക്കുന്നത്, 384 kbit/s മുതൽ 50 Mbit/s വരെ ആണ്, എന്നിരുന്നാലും പരമാവധി ഫലപ്രദമായ ശ്രേണി എതാണെന്ന് കൃത്യമായി പറയാൻ സാധിക്കില്ല. ഒരു ഡൗൺസ്ട്രീം ചാനലിന് നൂറുകണക്കിന് കേബിൾ മോഡങ്ങകൾ കൈകാര്യം ചെയ്യാൻ കഴിയും. സിസ്റ്റം വളരുന്നതിനനുസരിച്ച്, കൂടുതൽ ഡൗൺസ്ട്രീം, അപ്‌സ്ട്രീം പോർട്ടുകൾ ഉപയോഗിച്ച് സിഎംടിഎസ്(CMTS) അപ്‌ഗ്രേഡ് ചെയ്യാനും കാര്യക്ഷമമായ മാനേജ്‌മെന്റിനായി ഹബ് സിഎംടിഎസ് ആയി ഗ്രൂപ്പുചെയ്യാനും കഴിയും.

## അവലംബം
വർഗ്ഗം:ഇന്റർനെറ്റ്
വർഗ്ഗം:കമ്പ്യൂട്ടർ ശൃംഖലകൾ
വർഗ്ഗം:ഡിജിറ്റൽ കേബിൾ
മൾട്ടി ബൂട്ടിങ്ങ്

[thumb|300px|ഡ്യുവൽ ബൂട്ടിങ്ങിന്റെ ഉദാഹരണങ്ങളായ [Ubuntu|ഉബുണ്ടുവിനും വിൻഡോസ് വിസ്റ്റയ്ക്കും എൻട്രി നൽകുന്ന ഗ്രബ്ബ് (GRUB)]]
ഒരു  കമ്പ്യൂട്ടറിൽ ഒന്നിലധികം ഓപ്പറേറ്റിങ് സിസ്റ്റങ്ങൾ ഇൻസ്റ്റാൾ ചെയ്യാനാവുകയും കമ്പ്യൂട്ടർ ബൂട്ട് ചെയ്യുന്ന സമയത്തു പ്രവർത്തനക്ഷമമാകേണ്ട ഓപ്പറേറ്റിങ് സിസ്റ്റം ഏതെന്ന് നിർണയിക്കാൻ കഴിയുകയും ചെയ്യുന്ന സാങ്കേതിക വിദ്യയാണ് **മൾട്ടി ബൂട്ടിംഗ്**. രണ്ട് ഓപ്പറേറ്റിംഗ് സിസ്റ്റങ്ങളാണുള്ളതെങ്കിൽ  ഡ്യുവൽ ബൂട്ടിങ്ങ്  എന്നും പറയുന്നു. ബൂട്ട് ലോഡർ എന്നറിയപ്പെടുന്ന പ്രോഗ്രാമാണ് ഇത് സാധ്യമാക്കുന്നത്.
## ഉപയോഗം
മൾട്ടി-ബൂട്ടിംഗ് ഒരു കമ്പ്യൂട്ടറിൽ ഒന്നിലധികം ഓപ്പറേറ്റിംഗ് സിസ്റ്റങ്ങളെ അനുവദിക്കുന്നു; ഉദാഹരണത്തിന്, ഒരു ഉപയോക്താവിന് അവർ പതിവായി ഉപയോഗിക്കുന്ന ഒരു പ്രാഥമിക ഓപ്പറേറ്റിംഗ് സിസ്റ്റവും കുറച്ച് തവണ ഉപയോഗിക്കുന്ന ഒരു ഇതര ഓപ്പറേറ്റിംഗ് സിസ്റ്റവും ഉണ്ടെങ്കിൽ. ഉപയോക്തൃ എൺവയൺമെന്റും തമ്മിലുള്ള ആക്‌സസ് ഇന്റഗ്രറ്റിയും സെപ്പറേഷനും നിലനിർത്തുന്നതിന് വേണ്ടി ഒരു പ്രൈവറ്റ് വർക്ക് ഡെഡിക്കേറ്റഡ് സിസ്റ്റങ്ങൾ തമ്മിൽ മാറാൻ ഉപയോക്താവിനെ പ്രാപ്‌തമാക്കുക എന്നതാണ് ഇതിന്റെ ഒരു പൊതു ഉപയോഗം. മൾട്ടി-ബൂട്ടിങ്ങിനുള്ള മറ്റൊരു കാരണം പൂർണ്ണമായി മാറാതെ തന്നെ ഒരു പുതിയ ഓപ്പറേറ്റിംഗ് സിസ്റ്റം പരീക്ഷിക്കുകയോ അല്ലെങ്കിൽ പരിശോധിക്കുകയോ ചെയ്യാം.

## ബൂട്ട് ലോഡറുകൾ
* ബൂട്ട് ക്യാമ്പ് - ആപ്പിളിന്റെ മാക് ഒ.എസ്. എക്സ് v10.5 ലിയോപ്പാർഡ് ഓപ്പറേറ്റിങ് സിസ്റ്റത്തിൽ ഉള്ള ഒരു യൂട്ടിലിറ്റിയാണ് ബൂട്ട് ക്യാമ്പ്. ഇന്റൽ അടിസ്ഥാനമാക്കിയ മാക്കിന്റോഷ് കമ്പ്യൂട്ടറുകളിൽ വിൻഡോസ് എക്സ്പിയോ വിൻഡോസ് വിസ്റ്റയോ ഇൻസ്റ്റാൾ ചെയ്യാനിത് ഉപയോഗിക്കുന്നു.
* ഗ്രബ്
* ലിലൊ
* വിൻഡോസ് ബൂട്ട് ലോഡർ

## ഇതു കൂടി കാണുക
* പാരലൽസ് ഡെസ്ക്ടോപ്പ് ഫോർ മാക്
* വിഎംവെയർ ഫ്യൂഷൻ
* വിർച്വൽബോക്സ്
* വിർച്വൽ പി സി

## അവലംബം
വർഗ്ഗം:ബൂട്ട് ലോഡറുകൾ